Tom Jones a Rhyfel Ysbaen\nGaned Tom Jones (1908-90) yn Sir Gaerhirfryn ond cafodd ei fagu ym mhentref glofaol Rhosllannerchrugog, Sir Ddinbych. Ym 1937 aeth i Sbaen ac ymunodd â'r Brigâdau Rhyngwladol i ymladd ar ochr Llywodraeth Weriniaethol Sbaen yn ystod Rhyfel Cartref Sbaen (1936-9). Ymunodd dros 2350 o wirfoddolwyr â Bataliwn Prydeinig y Brigâdau Rhyngwladol gan ymladd yn nifer o frwydrau mawr y rhyfel. Yn y frwydr olaf ar lannau Afon Ebro ym mis Gorffennaf 1938, anafwyd Jones a chafodd ei ddal gan y Ffasgwyr. Roedd ei deulu o'r farn ei fod wedi cael ei ladd, ac yn wir cafodd ei ddedfrydu i farwolaeth, ond newidiwyd y ddedfryd i 30 mlynedd o garchar. Yn y pendraw, cafodd ei ryddhau o'r carchar ym 1940 yn dilyn cytundeb rhwng llywodraethau Prydain a Sbaen. Yn dilyn hyn, cafodd Tom Jones ei alw yn 'Twm Sbaen'.\nAr ôl iddo ddychwelyd i Gymru, dechreuodd Jones chwarae rhan weithgar yn y mudiad llafur. Cafodd ei benodi'n swyddog llawn-amser gydag Undeb y Gweithwyr Cludiant a Chyffredinol (TGWU) yng ngogledd Cymru ac ym 1953, fe'i benodwyd yn ysgrifennydd yr undeb yn rhanbarth gogledd Cymru, gan olynu Huw T. Edwards. Yn dilyn uno rhanbarthau gogledd a de Cymru, daeth Jones yn ysgrifennydd ar yr undeb yng Nghymru. Arhosodd yn y swydd hon hyd ei ymddeoliad ym 1973.\nGwyn Jenkins, 'Obituary: Tom Jones (1908-90)', 'Llafur', cyf. 5, rhif 4 (1991), 109\n'NO PASARAN! VIVA LA REPUBLICA!'\ngan Tom Jones\nMewn drôr yn ein t? ni mae tystysgrif, wedi ei harwyddo gan swyddog Gwerinlywodraeth Sbaen yn ystod mis Medi 1938, yn tystio fy mod wedi cael fy nienyddio. Anfonwyd y dystysgrif i fy Mam, ac aeth hithau i godi'r arian yswiriant, ond, fel sy'n wir am bob mam mae'n debyg, ni allai gredu fod ei mab wedi marw. A phan gyrhaeddais gartref yn y flwyddyn 1940 dyna lle'r oedd yr arian yn fy aros; ond 'roedd fy mam wedi marw erbyn hynny, a fy nhad hefyd.\nYr oeddwn wedi mynd allan i Sbaen yn 1937, hefo nifer o wirfoddolwyr eraill i helpu'r weriniaeth yno i ymladd yn erbyn Ffasgiaeth rhyngwladol. Gyda chymorth Mussolini a Hitler yr oedd Franco yn ymosod yn chwyrn ac yn anghyfreithlon ar y llywodraeth weriniaethol; ac yr oeddem ni yn ymwybodol iawn mai rihyrsal oedd hyn i gyd ar gyfer ymosodiad mwy gwaedlyd fyth gan y Ffasgiaid ar Ewrop gyfan -os nad ar y byd i gyd.\nGyda'r lleill teithiais i Lundain i gynnig fy ngwasanaeth, a chawsom ein rhybuddio nad chwarae plant oedd y rhyfel yn Sbaen, ac y dylem feddwl yn ddifrifol am y peth cyn mynd ymhellach. Yn y lle cyntaf yr oeddem yn torri cyfraith ein gwlad ein hunain drwy ymuno â byddin yn Sbaen.\nFodd bynnag, dyma fi, gyda nifer o fechgyn ifanc eraill, yn mynd dros y Sianel i Baris, gyda thocyn penwythnos (ni oedd angen passport ar daith felly), bob un ohonom yn teithio ar wahân rhag tynnu sylw gw?r y CID a oedd yn gwylio yn y porthladd. Ym Mharis, yn ymyl y Place du Combat, cefais gyfarfod tua 400 o fechgyn eraill oedd â'u bryd ar yr un daith anghyfreithlon. Trefnwyd i ni gael ein smyglo yn grwpiau bach dros y ffin o Ffrainc i Sbaen ac ym mhen amser daeth tro'r gr?p yr oeddwn i yn perthyn iddo. Ar ôl taith digon anturiaethus daethom o fewn cyrraedd y ffin, a dyna lle'r oedd yr heddlu yn aros amdanom. Yr oedd un o'r gr?p yn gallu siarad Ffrangeg ac esboniodd i swyddog yr heddlu mai twristiaid oeddem, ond gan nad oedd gennym na passport nag unrhyw ddogfen arall i gadarnhau'r honiad, cymerwn ni i gyd mewn cyffion i garchar yn Perpignon. Cyn bo hir clywodd trigolion Perpignon amdanaom ac ym mhen dim amser yr oedd tyrfa fawr o amgylch y carchar yn galw am i ni gael ein rhyddhau.\nHen adeilad budr oedd y carchar, a dedfrydwyd i ni gael ein cadw yno am dair wythnos, ond cawsom amser lled gysurus yno drwy garedigrwydd pwyllgor lleol oedd yn bleidiol i'r achos gwrth-ffasgaidd. Anfonwyd anrhegion o fwyd a sigarennau i ni bron yn ddyddiol.\nDaeth diwrnod ein rhyddhau, ac er mawr syndod i ni, nid oedd unrhyw drefniant wedi ei wneud i'n hanfon allan o'r wlad. Y cyfan a ddywedwyd oedd mai yn ôl yn y carchar y byddem pe delid ni eto yn ceision croesi i Sbaen. Fodd bynnag, cyfeirio ein traed tua'r ffin a wnaethom, a buom yn llwyddiannus y tro hwn, a chyrraedd Barcelona lle y cawsom groeso di-bendraw.\nAr y cychwyn gosodwyd fi yng nghatrawd y milwyr traed o'r Frigâd Ryng-genedlaethol lle y bûm o dan hyfforddiant am rai wythnosau, ond wedyn dewiswyd rhai ohonom i ffurfio uned arbennig i ymladd tanciau. Magnelau Rwsiaidd oedd gennym yn yr uned honno, ac yr oeddynt yn hynod o effeithiol. Buom yn ymladd am fisoedd a'r brwydro yn troi weithiau o'n plaid ond y rhan amlaf yn mynd yn ein herbyn. Yna daeth brwydr Brunete, yn ymyl Madrid, ac am y tro cyntaf gallem deimlo o ddfrif fod y llanw yn troi o'n plaid. Llwyddwyd i ennill milltiroedd o dir oddi ar y gelyn, a chipio stôr enfawr o arfau o bob math, er gwaethaf yr awyrennau Almaenig ac Eidaleg a oedd fel pe baent yn llanw'r awyr ac yn ein bomio yn ddidrugaredd. Parhaodd y frwydr am fis cyfan ac yr oedd y colledion yn erchyll ar y ddwy ochr. Yr oedd maes y gad yn gyrff i gyd a'r drewdod bron yn annioddefol. Collodd ein huned ni hanner ei haelodau drwy farwolaeth a chlwyfau.\nWedi i'r frwydr ddod i ben cawsom dair wythnos o seibiant mewn pentref bach y tu allan i Madrid, a dyna pryd y sylweddolais am y tro cyntaf ddewrder eithafol gwerin Sbaen, a maint ei haberth wrth geisio amddiffyn ei llywodraeth gyfreithlon yn erbyn barbareidd-dra ei gelynion Ffasgaidd. Yno hefyd y sylweddolais gyntaf yr ymdrech a wnaeth y llywodraeth honno i wella bywyd bobl gyffredin yn Sbaen, a maint y diwygiadau oedd wedi cymryd lle mewn cylchoedd addysg a'r gwasanaethau cymdeithasol yn y cyfnod byr y bu'r llywodraeth mewn awdurdod; a'r gwaith yn parhau i fynd ymlaen er gwaethaf y rhyfel -rhyfel erchyll lle'r oedd y fantol mor annheg o blaid y gelyn.\nYn ystod Ionawr a Chwefror 1938 buom yn ymladd yn y mynyddoedd uchel o amgylch Ternel yng nghanol eira a gwyntoedd mor finiog o aeafol fel yr oedd yn anodd anadlu bron. Wedyn bu raid i ni symud yn frysiog i Aragon lle'r oedd y Ffasgiaid yn bygwth torri drwy ein hamddiffynfeydd, ond yr oedd yn rhy hwyr erbyn i ni gyrraedd yno a bu raid i ni ildio llawer o dir i'r gelyn. Drwy fisoedd Mawrth ac Ebrill, bu raid i'r Frigâd Ryng-genedlaethol a holl fyddin y llywodraeth dynnu yn ôl yn wyneb ymosodiadau ffyrnig unedau tanciau o'r Almaen a'r Eidal a gw?r meirch o Morrocco. Dros fryn a dyffryn, drwy dydd a nos, gan ymladd bob cam o'r ffordd bu raid i ni dynnu yn ôl am dros 300 milltir. Yr oedd yn rhaid cadw'r gelyn draw mor hir ag oedd yn bosibl er mwyn rhoi cyfle i'r boblogaeth -yr hynafgwyr, gwragedd a phlant -ffoi i ddiogelwch. Llwyddwyd i arafu ychydig ar y Ffasgiaid drwy ddinistrio pob pont ar yr afon Ebro; ond yn y diwedd nid oedd modd i'w rhwystro rhag rhannu Sbaen yn ddwy, a bu hyn yn ergyd ofnadwy i'r llywodraeth.\nYn ystod y brwydro hyn collodd y Frigâd Ryng-genedlaethol gannoedd o'i milwyr -rhai wedi eu lladd, eraill wedi eu clwyfo a nifer fawr yn syrthio yn garcharorion i ddwylo'r gelyn. Yr oedd colledion byddin y llywodraeth yr un mor erchyll.\nWynebwyd y llywodraeth wedyn â'r dasg enfawr o sicrhau lloches i dros filiwn o ffoaduriaid o drefi a phentrefi Aragon.\nO ganlyniad i hyn bu cynnydd o dros ddwy filiwn a hanner ym mhoblogaeth dinas Barcelona. Ac yr oedd yn anodd cael bwyd i bawb, oherwydd yr oedd awyrennau bomio o'r Eidal yn ymosod ar bob llong a geisiai ddod â bwyd a nwyddau eraill i mewn i'r porthladd. Digwyddai yr un peth ym mhorthladd Valencia. Yno yr oedd yr harbwr yn llawn o longau wedi eu suddo gan y bomio.\nYr oedd tactegau'r Ffasaidd yn ddidrugaredd. Gollyngwyd bomiau yn hollol fwriadol ar bentrefi a threfi oedd yn gwbl ddi-amddiffyn gyda'r amcan o greu braw ac ofn a niweidio neu ladd gwragedd a phlant. Ond serch hynny ni lwyddwyd i dorri calonnau'r werin bobl. Arwyddair pawb oedd 'No Pasaran' -'Ni chant fynd heibio'.\n'Roeddwn yn Barcelona yn 1938 am ychydig o ddyddiau o seibiant, a daeth awyrennau bomio o'r Eidal drosodd ar gyrch am dri diwrnod a thair noson buont yn bomio canol y ddinas gan ladd 4,000 o'r trigolion -yn w?r, gwragedd a phlant -a dinistrio cartrefi a llawer o adeiladau hardd sy'n y dref honno. Digwyddai'r math hwn o anfadwaith yn gyson ar hyd a lled Catalonia a holl diriogaeth y Werinlywodraeth. Lladdwyd miloedd o bobl ddiniwed gan awyrennau'r Almaenwyr a'r Eidalwyr, ac ni chafwyd o lywodraethau democrataidd y byd ddim ond protestiadau gwan ac aneffeithiol ar bapur, o'r tu cefn, fel pe tae, i ryw orchudd o ffug niwtraliaeth. Ond hyd yn oed yn y dyddiau creulon hynny, ceisiodd y llywodraeth ad-drefnu ei byddinoedd a pharatoi am ymosodiad newydd ar y gelyn. Yn ystod mis Gorffennaf 1938, llwyddodd ei lluoedd i groesi yn ôl i'r ochr arall o'r afon Ebro, a'r Frigâd Ryng-genedlaethol a chatrodau mwyaf profiadol y fyddin Werinlywodraethol yn arwain y ffordd. Erbyn hyn yr oeddem ni wedi colli ein magnelau; dinistriwyd hwy yn y cyrchoedd awyr, ac yr oeddem yn dibynnu ar ddrylliau automatic.\nYr oedd croesi'r afon Ebro yn orchest wych o wrhydri milwrol. Aethom dros yr afon yn ystod y nos mewn cychod bach; ein hunig arfogaeth oedd drylliau a bomiau llaw, a gyda'r rhain llwyddwyd i ymosod ar ffosydd ac amddiffynfeydd y gelyn a'u goresgyn. Nid oedd gennym na magnelau mawr nag awyrennau i'n cynnal yn yr ymgyrch, ond, hyd yn oed o dan yr amgylchiadau anfanteisiol hyn cawsom fuddugoliaeth. Ar hyd ffrynt o 50 milltir aethom ymlaen am 30 milltir i diriogaeth y gelyn mewn dau ddiwrnod a chymryd dros 10,000 o garcharorion.\nLleufer Cyf.XXVI. Rhif 1. 1974-75\nYchydig iawn wedi i ni ennill ein buddugoliaeth ar yr afon Ebro daeth y gelyn yn ôl i geisio adennill y tir, ac ar ôl tri mis a hanner o frywdro ffyrnig bu raid i ni ei ildio yn ôl i'r Ffasgiaid. Yr oedd y gyflafan yn erchyll. Collwyd tua 200,000 o ddynion ar y ddwy ochr. Hon mewn gwirionedd oedd brwydr olaf y Rhyfel Cartref yn Sbaen, a phe bai'r llywodraeth wedi gallu dal ei thir yn y fan hon am fis arall diau y buasai fy stori heddiw wedi bod yn wahanol iawn.\nYn ystod y frwydr hon syrthiais i ddwylo'r gelyn. Cychwynnodd y frwydr tua chanol mis Gorffennaf 1938, ac aeth ymlaen drwy fis Awst ac i ddyddiau cynnar mis Medi. Anfonwyd fi un diwrnod gyda'm cyd-filwyr i geisio amddiffyn rhes o fryniau gydag Brigâd Sbaeneg. Yr oeddem wedi bod yno yno am ddiwrnod neu ddau pan, gyda'r wawr un bore, ymosododd y gelyn arnom. Yr oedd Almaenwyr yn tanio magnelau arnom ac awyrennau o'r Eidal yn ein bomio yn ddi-ddrugaredd. Yna daeth gw?r traed y gelyn i geisio cipio ein ffosydd; buont yn ymosod ar ôl tro a ninnau yn llwyddo i'w cadw yn ôl. Fodd bynnag, heb yn wybod i ni, yr oedd rhai o filwyr y gelyn wedi llwyddo i dorri trwodd ar y dde i'n safle ni, ac yn ddisymwth gwelsom ein bod wedi ein hamgylchynu. Penderfyn i barhau i frwydro ymlaen a wnaethom, er mwyn ceisio dal y gelyn yn ôl; hefyd, yn ôl pob hanes a gawsom, 'doedd dim lle i ddisgwyl unrhyw drugaredd pe cymerwyd ni yn garcharorion. Yr oedd ein sefyllfa yn frawychus o anobeithiol. Yr oedd ergydion y gelyn yn dod atom o bob cyfeiriad, a buom ninnau yn tanio yn ôl gyda'n drylliau ac yn taflu llaw-fomiau atynt. Buom yn ymladd fel dynion gwallgof, a'r ffos yn llawn o gyrff ein meirw a'n cyd-filwyr clwyfedig, a'r gelyn yn dod yn agosach ac yn agosach. Yna daeth y diwedd. Yr oedd ein bwled olaf wedi ei thanio a'r llaw-fom olaf wedi ei thaflu, a 'doedd dim i'w wneud ond galw ar y gelyn a dweud bod ni yn ildio. Galwyd arnom i sefyll a rhoi ein dwylo i fyny, gwnaethom hynny, ac mewn eiliad taniodd y gelyn arnom, a thaflwyd nifer o law-fomiau i ffrwydro yn ein plith. Cefais fy nghlwyfo yn ddifrifol yn fy mraich dde ac yn fy nghoes chwith. Yna symudodd y gelyn ymlaen heibio i ni a'n gadael heb wneud unrhyw ymdrech i sicrhau a oedd rhai ohonom yn fyw ai peidio. Yr oeddwn bron yn methu credu fy mod i fy hunan yn fyw. Yr oedd y gwaed yn pistyllio o'm braich a'm coes, a gwaed rhai o'm cyd-filwyr wedi ei daenu dros fy nillad a'm wyneb. Dim ond un dyn arall oedd yn gallu siarad, a bu yntau farw ymhen ychydig funudau. Yna cododd corporal o Sbaenwr ar ei draed, er ei fod wedi ei niweidio'n ddifrifol, a'r gwaed yn pistyllio o'i ystumog, gan fwtran rhywbeth fel 'Mae'n rhaid i ni symud oddi yma', cymerodd ddau gam ymlaen a syrthio'n farw. Fi oedd yr unig un ar ôl. Ceisiais hel fy meddyliau at ei gilydd, a thynnu o'm pocedi ynrhyw fath o bapurau a fuasai yn fy ngosod mewn sefyllfa beryglus pe baent yn syrthio i ddwylo'r Ffasgiaid. Hefo'm llaw chwith crefais dwll yn y ddaear a'u claddu yno. Yna cymerais hances boced oodi ar un o'r cyrff oedd yn gorwedd yn agos a cheisiais rwymo'r clwyf yn fy mraich ac arafu tipyn ar y llif gwaed. 'Doedd dim i'w wneud wedyn ond aros a gobeithio am y gorau. Ymhen ychydig iawn daeth rhai o filwyr y gelyn heibio eto, a'r tro hwn cymerwyd fi yn garcharor.\nWedi iddynt fy holi a'm croes-holi cefais driniaeth i'm clwyfau -a thriniaeth digon afler ydoedd hefyd. Yna cymerwyd fi i ysbyty carcharorion rhyfel yn Saragossa, lle y cadwyd fi am bum niwrnod. Yr oedd y driniaeth a'r bwyd a gefais yno yn ofnadwy -ond 'roedd yn well na'r hyn oedd yn fy nisgwyl wedyn.\nAr ganol nos, Tachwedd 21, 1938, cymerwyd fi gan y Gwarchodlu Sifil i'r carchar sifil yn Saragossa. Cofiaf yn fyw iawn hyd heddiw imi gyrraedd yno am ddau o'r gloch y bore. Cofrestrwyd fy enw a manylion eraill amdanaf yn y fynedfa ac yna i mewn i'r carchar drwy'r drysau mawr haearn. Cofiaf am byth y drewdod a ddaeth i'm ffroenau wrth imi fynd i mewn -arogl ffiaidd o gyrff drewllyd dynion a fu heb gyfleusterau i ymolchi na glanhau eu hunain ers wythnosau, efallai ers misoedd. Yr oedd pobman yn y lle yn llawn o garcharorion newynog a'u cyrff yn fyw hefo chwain a phryfetach eraill. Ym mhob dormotori yr oedd rhywle rhwng 200 a 400 o garcharorion yn ceisio cysgu, ac yr oedd pob dormotori yng ngofal rhyw fath o is-swyddog. Deellais wedyn mai o blith y carcharorion sifil y dewiswyd yr is-swyddogion hyn -lladron, rheibwyr a llofruddion -a gosodwyd y rhain mewn awdurdod dros y carcharorion rhyfel gyda'r hawl i'w cosbi a hyd yn oed i'w chwipio. Yr oedd gan bob carcharor rhyfel rhyw ddeunaw modfedd yr un o le ar y llawr i orwedd, ond 'roedd gwely go iawn gan bob un o'r is-swyddogion.\nAdeilwyd y carchar yn Saragossa yn wreiddiol ar gyfer 250 o garcharorion. Rhwng Tachwedd 1938 a Mawrth 1939 -y cyfnod a dreuliais yno -ni fu llai na 4,500 o garcharorion rhyfel yno, gan gynnwys 500 o wragedd a 52 o fabanod.\nYr oeddem i gyd mewn cyflwr aflan, a dim ond un 'lle chwech' ar gyfer pob 350 o garcharorion. Y lle mwyaf ofnadwy oedd ysbyty'r carchar -dim ond gwelyau ar gyfer deg ar y tro -ac anaml y gwelid unrhyw un yn dod oddi yno yn fyw. Flangellwyd y carcharorion am y peth lleiaf, ac yr oedd pobl yn marw yno wrth y degau. Oherwydd diffyg cyflenwad o ddwr glan yr oedd bron pawb yn dioddef o glefydau ar y croen. Yr oedd cyflwr y gwragedd yn waeth na chyflwr y dynion: yr oeddynt yn gorfod dioddef pob math o sarhad ac anfoesgarwch. Yr oedd y bwyd yn ofnadwy o wael.\nAr Ionawr 30, 1939, cymerwyd fi o flaen tribiwnlys, ar gyhuddiad o fod wedi ymyrryd o'm gwirfodd yn anghyfreithlon fel estron yn y rhyfel yn Sbaen, a dedfrydwyd fi i farwolaeth. Os oeddwn i wedi ymyrryd yn anghyfreithlon, beth am yr Eidalwyr a'r Almaenwyr oedd yn ymladd dros Franco? Ac onid oedd Franco yn wrthryfelwr yn erbyn llywodraeth gyfreithiol Sbaen? Ond nid cyfiawnder oedd yn rheoli bellach yn Sbaen druan.\nYr oeddwn erbyn hyn wedi mynd y tu hwnt i boeni am fy mywyd fy hun; yr oeddwn yn newynog oherwydd diffyg bwyd a'r clwyfau yn parhau i'm blino. Meddyliais y buasai cael fy saethu yn fath o waredigaeth. Ar y pryd credwn y buasai hynny yn well o lawer na gorfod dioddef mwy o sarhad a chael fy nghamdrin yn y carchar. Yr oedd llawer o'm cyfeillion eisoes wedi eu lladd yn y brwydro, neu wedi eu saethu gan y firing squad -y rhan fwyaf o'r rhain wedi wynebu marwolaeth â'r geiriau 'Hir oes i ryddid', neu 'I lawr â Ffranco, y cigydd Ffasgiaidd', ar eu gwefusau.\nCymerwyd fi yn ôl i'r carchar, ac yno y bûm wedyn tan Mawrth 30, 1939, pryd, heb unrhyw esboniad na rhybudd o unrhyw fath cefais neges fod y ddedfryd wedi ei newid; yn lle cael fy saethu yr oeddwn i aros yn y carchar am 30 mlynedd! Ychydig dyddiau wedyn symudwyd fi i garchar Burgos. Yn ystod yr holl gyfnod y bûm yn garcharor ni chaniatawyd i mi anfon llythyr nac unrhyw fath o neges allan i neb -dim hyd yn oed i sefydliad y Groes Goch. Ond llwyddais yn y diwedd i anfon negesau dirgel allan, a rhywsut neu'i gilydd daeth pobl ym Mhrydain i wybod fy mod yn fyw.\nYn ystod y chwe mis y bûm yn Saragossa, nod oedd gennyf ond un pâr o sandalau, un trowser a chrys, a bu'r rhain heb eu golchi na'u glanhau o gwbl. Yr oeddwn yn fudr a drewllyd. Yn Burgos yr oedd pethau ychydig yn well, er fod hwn hefyd yn orlawn -dros 5,000 o garcharorion mewn adeilad a godwyd ar gyfer 500. Pan gyrhaeddais yno deellais fod 600 o'r carcharorion yn aros y firing squad, a saethwyd bron y cyfan ohonynt ddiwrnod neu ddau cyn Nadolig 1939.\nYn y dyddiau hynny yr oedd Sbaen i gyd fel un gladdfa fawr. Amcangyfrifwyd fod 1,300,000 o werinwyr Sbaen wedi eu caethiwo fel anifeiliaid yng ngharcharau Ffranco, heb obaith cael eu rhyddhau -a Ffranco yn ei ddisgrifio ei hun fel Cenedlaetholwr Cristionogol!\nUnwaith y daeth fy nheulu i wybod beth oedd fy sefyllfa gwnaethpwyd ymdrechion i'm cael yn rhydd. Mae arnaf ddyled o ddiolch na allaf byth ei thalu i'r diweddar Robert Richards AS, Cyril O. Jones, Wrecsam, Ness Edwards AS, ac i James Idwal Jones AS, a llu o bobl dda eraill am eu gwaith egniol drosof. Cefais fy rhyddhau yn y diwedd, a chyrraedd fy hen gartref yn ôl ym mis Ebrill 1940 i ddarganfod, fel y dywedais uchod, fod fy rhieni wedi marw yn y cyfamser, a bod cymylau rhyfel wedi cyrraedd Prydain erbyn hynny; ond yr un rhyfel ydoedd o hyd mewn gwirionedd. Yr oedd y Ffasgiaid wedi ymestyn eu hymosodiadau o Sbaen i'r gweddill o Ewrop.\nPris fy rhyddid? Cefais fy rhyddhau gyda nifer o garcharorion eraill fel rhan o fargen rhwng Llywodraeth Prydain Fawr a Llywodraeth Ffranco -Prydain yn rhoi benthyg £2,000,000 i Sbaen ac yn arwyddo cytundeb marchnata rhwng y ddwy wlad.\nON. Flynyddoedd wedyn, ym mis Gorffennaf 1974, yng Nghaernarfon, cefais fy anrhydeddu gan Lywodraeth Weriniaethol Sbaen -sydd wedi ei halltudio ers 35 mlynedd o'i gwlad ei hun, ac wedi ymsefydlu ym Mecsico -pan urddwyd fi yn Farchog y Werin Lywodraeth Sbaeneg. Cefais yr anrhydedd drwy law Mr Jack Jones, Ysgrifennydd Cyffredinol Undeb y Gweithwyr Trafnidiaeth a Chyffredinol.\nLleufer Cyf.XXVI. Rhif 2. 1975-76


PPT - Croeseiriau PowerPoint Presentation - ID:3505049\n<iframe src="https://www.slideserve.com/embed/3505049" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nCroeseiriau - PowerPoint PPT Presentation\nMae Ann yn ceisio datrys y croesair yn y papur newydd pob dydd. Os yw’n llwyddo i ddatrys y croesair yn llwyddiannus, mae’n rhoi 2 pwynt iddi hi ei hun. Os nad yw’n llwyddiannus, mae’n colli 3 pwynt. Ar ôl 30 diwrnod, mae ei sgôr yn sero. Sawl croesair lwyddodd Ann i ddatrys ?.\nPowerPoint Slideshow about ' Croeseiriau' - mihaly\nMae Ann yn ceisio datrys y croesair yn y papur newydd\nOs yw’n llwyddo i ddatrys y croesair yn llwyddiannus,\nmae’n rhoi 2 pwynt iddi hi ei hun.\nOs nad yw’n llwyddiannus, mae’n colli 3 pwynt.\nAr ôl 30 diwrnod, mae ei sgôr yn sero.\nSawl croesair lwyddodd Ann i ddatrys ?


Rhif y ddeiseb: P-06-1164\nTeitl y ddeiseb: Gwneud bwlio ac aflonyddu mewn ysgolion yn drosedd pan fydd plant wedi cyrraedd yr oedran cyfrifoldeb troseddol\nGeiriad y ddeiseb: Mae gormod o blant yn dioddef mewn distawrwydd, yn hunan-niweidio neu'n cyflawni hunanladdiad. Nid yw annog plant i fod yn garedig wrth ei gilydd yn gweithio. Nid yw bwlis yn wynebu canlyniadau eu gweithredoedd. Dylid gwneud bwlio ac aflonyddu yn drosedd pan fydd plant wedi cyrraedd yr oedran cyfrifoldeb troseddol (10 oed+).\n1.1. Dyletswyddau cyfreithiol\nMae amrediad o ddeddfwriaeth yn gymwys yng Nghymru sydd â’r nod o amddiffyn plant a phobl ifanc rhag cael eu cam-drin, gan gynnwys cael eu bwlio:\n§ Mae Deddf Addysg 2002 yn gosod dyletswydd gofal ar ysgolion i amddiffyn eu holl ddysgwyr ac i ddarparu amgylchedd diogel, iach.\n§ Mae Deddf Cydraddoldeb 2010 yn gosod rhwymedigaethau ar ysgolion i ddileu gwahaniaethu, aflonyddu ac erledigaeth, hyrwyddo cyfle cyfartal rhwng pobl sy'n rhannu nodwedd warchodedig a phobl nad ydynt yn ei rhannu, a meithrin perthynas dda rhwng pobl sy'n rhannu nodwedd warchodedig a phobl nad ydynt yn ei rhannu.\n§ Mae Deddf Addysg 2002 yn gosod dyletswydd gyfreithiol ar ysgolion a gynhelir ac awdurdodau lleol i ddiogelu a hyrwyddo lles plant a phobl ifanc.\n§ Mae Deddf Addysg ac Arolygiadau 2006 yn ei gwneud yn ofynnol i bennaeth ysgol a gynhelir bennu mesurau i annog ymddygiad da a pharch tuag at eraill, ac i atal pob math o fwlio ymhlith dysgwyr.\nYn ogystal, gallai rhai gweithgareddau bwlio ar-lein fod yn droseddau o dan nifer o wahanol gyfreithiau, gan gynnwys Deddf Cyfathrebu Maleisus 1988 a Deddf Amddiffyn rhag Aflonyddu 1997.\nYng Nghymru a Lloegr, yr oedran cyfrifoldeb troseddol yw 10 oed. Gellir arestio plant rhwng 10 a 17 oed a'u dwyn gerbron y llys os ydynt yn cyflawni trosedd.\n2. Camau gweithredu gan Lywodraeth Cymru\nYng Nghymru, mae canllawiau gan Lywodraeth Cymru yn cefnogi’r ddeddfwriaeth dan sylw. Cyhoeddodd Llywodraeth Cymru Hawliau, parch, cydraddoldeb: Canllawiau statudol ar gyfer cyrff llywodraethu ysgolion a gynhelir ym mis Tachwedd 2019. Roedd y ddogfen hon yn disodli'r canllawiau anstatudol a gyhoeddwyd yn flaenorol, sef ‘Parchu Eraill’.\nRhaid i gyrff llywodraethu roi sylw dyledus i’r canllawiau statudol hyn wrth arfer eu swyddogaethau ynghylch y dull o reoli ysgol a gwneud trefniadau ar gyfer diogelu a hybu llesiant plant a phobl ifanc sy’n ddysgwyr yn yr ysgol. Rhaid i gyrff llywodraethu roi sylw i'r canllawiau statudol wrth arfer eu swyddogaethau o ran hybu ymddygiad da a disgyblaeth dda mewn ysgolion. Mae'r canllawiau'n nodi:\n...bydd yn rhaid i’r pennaeth weithredu yn unol â’r polisi ymddygiad, rhywbeth y mae Deddf [Addysg ac Arolygiadau] 2006 yn nodi y dylai pob ysgol ei sefydlu. Mae Llywodraeth Cymru yn disgwyl i weithdrefnau sy’n amlinellu sut bydd ysgol yn mynd i’r afael â bwlio a strategaethau i herio ymddygiad bwlïaidd gael eu nodi’n glir ym mholisi gwrth-fwlio ysgol.\nMae'r canllawiau hefyd yn nodi y gallai rhai achosion o fwlio fod yn faterion diogelu neu’n faterion lle mae angen cysylltu â’r heddlu. Mae’r canllawiau’n dweud:\nDylid hysbysu’r heddlu cyn gynted ag y bo modd os amheuir bod tramgwydd troseddol wedi cael ei chyflawni yn erbyn plentyn neu berson ifanc.\n3. Camau gweithredu gan Senedd Cymru\nRhwng 2019 a 2020, bu'r Pwyllgor Deisebau yn ystyried deiseb, P-05-862 Mynd i'r afael â bwlio mewn ysgolion, a oedd yn galw am fframwaith gwrth-fwlio safonol a allai gael ei orfodi drwy’r gyfraith, ac yn gofyn bod achosion o fwlio yn cael eu cofnodi a bod gweithredu’n digwydd yn eu cylch. Clywodd y Pwyllgor dystiolaeth lafar gan Kirsty Williams, sef y Gweinidog Addysg ar y pryd, a gofynnodd am dystiolaeth ysgrifenedig gan Gomisiynydd Plant Cymru ac elusennau plant. Roedd y Comisiynydd Plant yn fodlon â statws statudol y canllawiau gwrth-fwlio newydd. Cytunodd y Pwyllgor nad oedd fawr ddim pellach y gallai'r Pwyllgor ei gyflawni bryd hynny, a chytunodd i gau'r ddeiseb.\n4. Camau gweithredu gan Senedd y DU\nYn 2018, trafododd Pwyllgor Deisebau Senedd y DU ddeiseb berthnasol, sef Make Bullying a Criminal Offence. Roedd ymateb Llywodraeth y DU fel a ganlyn:


Glog a Blog! | TACCLE 2\nYou are here: Home » Glog a Blog!\nPan fyddwch chi eisiau i ddysgwyr gyflwyno gwybodaeth i bobl eraill, pam na ofynnwch iddyn nhw wneud hynny ar ffurf ‘Glog’ yn defnyddio Glogster! Mae’r meddalwedd hwn yn berffaith ar gyfer creu posteri, ffeiliau ffeithiau, byrddau project neu gyfarwyddiadau ‘sut i…’. Mae hefyd yn weithgaredd sy’n rhoi cyflwyniad sylfaenol da i flogio. Yn y wers hon, gwnaethom ni ddefnyddio’r meddalwedd i greu blogiau gwybodaeth, ond wrth i chi ddod yn fwy cyfarwydd â’i defnyddio fe welwch ba mor hawdd ei addasu ydyw.\nEwch i hafan Glogster yn www.glogster.com. Peidiwch â chael eich temtio i brynu un o’r pecynnau a gynigir. Gallwch chi wneud llawer iawn heb agor cyfrif a thalu ffi. Cliciwch ar ‘Sign Up’ yna cliciwch ar y tab ‘Tour’. Ar y dudalen nesaf, cliciwch ‘Try Now’. Cofrestrwch eich manylion. Fe allech bori’r Glogs gorau neu gopio a gludo’r URL yma i’ch porwr: http://nicdan.edu.glogster.com/butterflies/. Dyma un a grëwyd gennym ni ac mae’n cynnwys holl elfennau’r uned hon.\nNesaf, clicwch ar ‘Create New Glog”.Wrth wneud hyn fe gewch chi gynnig templed. Gofynnwch i’r dysgwyr i ddewis un sy’n addas ar gyfer y dasg. Os oes gwell gennych, a’ch bod chi wedi ymchwilio i’r Glog mwyaf addas, fe allech chi ofyn i bob disgybl ddewis un yn benodol. Wrth glico ar ‘Tools’, cewch gyfle i ddewis cefndir, neu bapur wal, ar gyfer eich tudalen Glog. Mae dewis o gannoedd yno. Rhybuddiwch y dysgwyr ymlaen llaw ac esbonio wrthynt y bydd angen iddynt ddewis papur wal sy’n gweddu orau i’w thema. Cliciwch ar y papur wal o’ch dewis ac yna clicio ar ‘Use it!’ (bydd angen i chi glicio ar ‘Use it!’ bob tro y dymunwch ychwanegu rhywbeth at eich Glog). Caewch y ffenestr trwy glicio ar y groes goch yn y gornel chwith.\nI ddechrau, efallai mai’r peth gorau fyddai gofyn i blant ganolbwyntio ar ychwanegu testun. Bydd hyn yn helpu’r dysgwyr i ganolbwyntio ar ddewis lluniau, fideos ac ati sy’n briodol i’r testun. Os ydynt yn dewis y lluniau yn gyntaf, bydd angen iddyn nhw olygu eu Glog llawer mwy ar y diwedd, gan orfod newid lluniau nad ydynt yn cyd-fynd yn dda â’r hyn y maen nhw wedi’i ysgrifennu.\nMae’r broses o ychwanegu blychau testun a thestun yn eithaf tebyg i Microsoft Word, Publisher ac ati. Cliciwch ar ‘Text’ ac, unwaith eto, dewiswch thema neu sgroliwch drwy’r cannoedd o ddewisiadau ac yna clicio ar y blwch testun rydych ei eisiau. Cliciwch ar ‘Use it!’ Bydd hyn yn mewnosod y blwch testun yn y Glog. Cliciwch ar y groes goch i gau’r blwch testun. Bydd y blwch testun wedi ymddangos yn y Glog. Nawr gallwch addasu maint y blwch testun a’i gylchdroi fel y dymunwch.\nI fewnosod testun, cliciwch ar y cryno-lun ‘Edit’ ar y blwch testun. Dywedwch wrth y dysgwyr am deipio (neu dorri a gludio eu testun o fan arall) yn y blwch testun. Gallant hefyd newid maint a lliw’r ffont, ychwanegu effeithiau i’r blwch (fel cysgod) neu ychwanegu dolen i dudalen we arall yn y blwch testun. Mae’n eithaf rhwydd ychwanegu dolen. Cliciwch ar y botwm dolen a dilyn y cyfarwyddiadau yn y naidlen ‘Add URL’. Ar ôl i chi wneud hyn, ni fydd y ddolen yn ymddangos tan i chi gadw’r Glog. Mae’n bosibl y byddwch chi eisiau i’r dysgwyr gadw eu Glog a mynd i ‘Preview’ i wneud yn siŵr bod y ddolen yn gweithio.\nBydd y dysgwyr yn ailadrodd y broses hon ar gyfer pob blwch testun y maen nhw am ei gynnwys.\nYn olaf, os hoffech ychwanegu fideo, cliciwch ar ‘Upload’ a defnyddio’r naidlen i ddod o hyd i’r fideo ar eich cyfrifiadur. Fe allai gymryd peth amser i lwytho yn dibynnu ar faint y ffeil, ond gallwch weld pa mor hir sydd i fynd trwy edrych ar y bar offer ar frig eich Glog. Pan fydd unrhyw ffeil wedi’i llwytho i lawr, bydd seren borffor yn ymddangos wrth y cryno-lun priodol ar y bar sgrolio magnetig. Yn yr achos hwn, bydd nesaf at ‘Video’. Cliciwch yma a dylai’r fideo fod ymhlith y botymau eraill yn y naidlen fideo. Cliciwch ar y fideo o’ch dewis ac yna cliciwch ar ‘Use it!’ unwaith eto. Caewch y naidlen a bydd y fideo yn eich Glog. Unwaith eto, gallwch addasu ei faint a’i symud i ble bynnag y dymunwch.\nErbyn hyn, bydd y plant wedi dysgu hanfodion defnyddio’r meddalwedd hwn ac yn hyderus i ychwanegu, diwygio, golygu a dileu fel y dymunant. Pan fyddan nhw wedi gorffen, bydd angen iddynt glicio ar ‘Save’ a ‘Publish’ – peidiwch â phoeni, gellir golygu’r Glog ar ôl ei gadw! Bydd angen i chi gofrestru er mwyn cadw a chyhoeddi ond, unwaith eto, does dim angen i chi dalu.\nGofynnwch i’r dysgwyr gyflwyno eu Glogiau i’r dosbarth. Gofynnwch am adborth. Ymhen amser, gallai pobl eraill ddarllen eu Glogiau a’u graddio. Gofynnwch iddyn nhw edrych ar eu Glogiau’n rheolaidd.\nMynediad at y rhyngrwyd, clipiau fideo, clipiau sain, lluniau, ffotograffau… beth bynnag y mae’r dysgwyr yn penderfynu yr hoffen nhw ei gynnwys yn eu Glog!\nMae gan y meddalwedd hwn ddau brif gryfder. Yn gyntaf, fel fforwm cyhoeddi, gall dysgwyr greu cyflwyniadau amlgyfrwng sy’n edrych yn broffesiynol gan ddefnyddio meddalwedd syml ac eglur iawn. Yn ail, mae’n ffordd wych o ddefnyddio clipiau fideo, clipiau sain ac ati o unedau eraill yn y llawlyfr hwn a’u cyfuno mewn un cyflwyniad pwrpasol. Gweler yr unedau Gair am Air (Audacity) a Ffair o Ffilmiau (Windows Moviemaker).\nGellir gweld enghreifftiau trwy gopïo’r cyfeiriadau URL canlynol i’ch porwr:\nOs yw’r dysgwyr yn defnyddio’r meddalwedd hwn am y tro cyntaf, mae’n well iddyn nhw weithio mewn grwpiau bach. Mae hefyd yn syniad da gweithio gydag ambell grŵp ar y tro yn unig. Os nad oes gennych chi lawer o brofiad o ddefnyddio’r meddalwedd eich hun, gallai gofyn i’r dosbarth cyfan geisio cynhyrchu eu Glogiau eu hunain ar yr un pryd achosi straen diangen a difetha gwers a allai fod yn ddifyr iawn fel arall.\nPan fydd y dysgwyr yn gallu defnyddio’r meddalwedd hwn yn hyderus (bydd hyn yn digwydd yn gyflym iawn), gallech chi ofyn iddyn nhw greu Glog fel gwaith cartref, e.e. ‘Crëwch Glog am gymeriad hanesyddol’.\nGall defnyddwyr Single Free greu Glogiau preifat yn unig ac mae’n rhaid iddynt wybod URL y Glog i’w weld. Gan ddefnyddio Teacher Light Premium, mae’r athro sy’n cofrestru yn monitro cynnwys a hygyrchedd holl Glogiau’r myfyrwyr. Pan fyddwch yn sefydlu cyfrif athro, bydd eich myfyrwyr cofrestredig yn gallu gweld y Glogiau a grëwyd yn eich rhith-ystafell ddosbarth yn unig. Yn ogystal, gall myfyrwyr gyfathrebu â myfyrwyr eraill yn eu dosbarth nhw yn unig, a dim ond trwy sylwadau Glog. Ni all myfyrwyr anfon negeseuon preifat.\nGlog ar ffurf dyddiadur, a ysbrydolwyd o bosibl gan eu hoff lyfr, e.e. IDyddiadur Dripsyn.\nGlog capsiwl amser, lle mae’r dysgwyr yn creu cofnod hanesyddol o sut beth yw bod yn blentyn yn yr 21ain Ganrif.\nGlogiau mathemateg, e.e. yn ymwneud â rhif ‘2’ neu ‘3’ neu ‘4’ ac ati, neu’n ymwneud â siapiau neu ffracsiynau penodol neu ‘fesur pethau’.\nAr gyfer arddangosiad arbennig, gallwch greu sgrinlun o Glogiau eich dosbarth a’u hargraffu neu eu cysylltu â chodau QR y gallwch eu hargraffu a’u gosod o amgylch yr ystafell ddosbarth ar gyfer nosweithiau rhieni er enghraifft.\nTags: Audacity @cy, Glogster @cy, Movie Maker\n← Clic, Clec, Clonc!\nMapio’r ‘Mennydd. →


Numeri 6 (BWM) - Bible Society\nNumeri 6 BWM\n1Llefarodd yr Arglwydd hefyd wrth Moses, gan ddywedyd, 2Llefara wrth feibion Israel, a dywed wrthynt, Pan ymneilltuo gŵr neu wraig i addo adduned Nasaread, i ymneilltuo i’r Arglwydd: 3Ymneilltued oddi wrth win a diod gref; nac yfed finegr gwin, na finegr diod gref; nac yfed chwaith ddim sugn grawnwin, ac na fwytaed rawnwin irion, na sychion. 4Holl ddyddiau ei Nasareaeth ni chaiff fwyta o ddim oll a wneir o winwydden y gwin, o’r dincod hyd y bilionen. 5Holl ddyddiau adduned ei Nasareaeth ni chaiff ellyn fyned ar ei ben: nes cyflawni’r dyddiau yr ymneilltuodd efe i’r Arglwydd, sanctaidd fydd; gadawed i gudynnau gwallt ei ben dyfu. 6Holl ddyddiau ei ymneilltuaeth i’r Arglwydd, na ddeued at gorff marw. 7Nac ymhaloged wrth ei dad, neu wrth ei fam, wrth ei frawd, neu wrth ei chwaer, pan fyddant feirw; am fod Nasareaeth ei Dduw ar ei ben ef. 8Holl ddyddiau ei Nasareaeth, sanctaidd fydd efe i’r Arglwydd. 9Ond os marw fydd un yn ei ymyl ef yn ddisymwth, a halogi pen ei Nasareaeth; yna eillied ei ben ar ddydd ei buredigaeth, ar y seithfed dydd yr eillia efe ef. 10Ac ar yr wythfed dydd y dwg ddwy durtur neu ddau gyw colomen, at yr offeiriad, i ddrws pabell y cyfarfod. 11Ac offrymed yr offeiriad un yn bech-aberth, ac un yn boethoffrwm, a gwnaed gymod drosto, am yr hyn a becho wrth y marw; a sancteiddied ei ben ef y dydd hwnnw. 12A neilltued i’r Arglwydd ddyddiau ei Nasareaeth, a dyged oen blwydd yn offrwm dros gamwedd; ac aed y dyddiau cyntaf yn ofer, am halogi ei Nasareaeth ef.\n13A dyma gyfraith y Nasaread: pan gyflawner dyddiau ei Nasareaeth, dyger ef i ddrws pabell y cyfarfod. 14A dyged yn offrwm drosto i’r Arglwydd, un hesbwrn blwydd, perffaith-gwbl, yn boethoffrwm; ac un hesbin flwydd, berffaith-gwbl, yn bech-aberth; ac un hwrdd perffaith-gwbl, yn aberth hedd; 15Cawellaid o fara croyw hefyd, sef teisennau peilliaid wedi eu tylino trwy olew, ac afrllad croyw wedi eu heneinio ag olew, a’u bwyd-offrwm, a’u diod-offrwm hwy. 16A dyged yr offeiriad hwynt gerbron yr Arglwydd, ac offrymed ei bech-aberth a’i boethoffrwm ef. 17Offrymed hefyd yr hwrdd yn aberth hedd i’r Arglwydd, ynghyd â’r cawellaid bara croyw; ac offrymed yr offeiriad ei fwyd-offrwm a’i ddiod-offrwm ef. 18Ac eillied y Nasaread wrth ddrws pabell y cyfarfod ben ei Nasareaeth; a chymered flew pen ei Nasareaeth, a rhodded ar y tân a fyddo dan yr aberth hedd. 19Cymered yr offeiriad hefyd balfais o’r hwrdd wedi ei berwi, ac un deisen groyw o’r cawell, ac un afrlladen groyw; a rhodded ar ddwylo’r Nasaread, wedi eillio ohono ei Nasareaeth; 20A chyhwfaned yr offeiriad hwynt yn offrwm cyhwfan gerbron yr Arglwydd: sanctaidd yw hyn i’r offeiriad, heblaw parwyden y cyhwfan, a phalfais y dyrchafael. Ac wedi hyn y caiff y Nasaread yfed gwin. 21Dyma gyfraith y Nasaread a addunedodd, a’i offrwm i’r Arglwydd am ei Nasareaeth, heblaw yr hyn a gyrhaeddo ei law ef: fel y byddo ei adduned a addunedo, felly gwnaed, heblaw cyfraith ei Nasareaeth.\n22Llefarodd yr Arglwydd hefyd wrth Moses, gan ddywedyd, 23Llefara wrth Aaron ac wrth ei feibion, gan ddywedyd, Fel hyn y bendithiwch feibion Israel, gan ddywedyd wrthynt, 24Bendithied yr Arglwydd di, a chadwed di: 25A llewyrched yr Arglwydd ei wyneb arnat, a thrugarhaed wrthyt: 26Dyrchafed yr Arglwydd ei wyneb arnat, a rhodded i ti dangnefedd. 27Felly y gosodant fy enw ar feibion Israel, a mi a’u bendithiaf hwynt.


Coronafeirws: Ail Gyllideb Atodol Gynnar – PIGION\nCoronafeirws: Ail Gyllideb Atodol Gynnar\nBy seneddymchwil October 23, 2020 November 17, 2020\nAr 20 Hydref, cyhoeddodd Llywodraeth Cymru Ail Gyllideb Atodol 2020-21 yn gynnar. Mae’n dangos y £1.5 biliwn ychwanegol a ddyrannwyd mewn ymateb i bandemig Covid-19, gan adlewyrchu’r newidiadau a welwyd yn y pedwar mis ers y Gyllideb Atodol Gyntaf (cyhoeddwyd 27 Mai). Mae hyn yn cyfateb i gynnydd o 6.9 y cant.\nDarllenwch yr erthygl yma yn Saesneg | View this post in English\nO’u cymharu â’r £19.9 biliwn yng Nghyllideb Derfynol 2020-21, mae’r cronfeydd a reolir yn uniongyrchol gan Lywodraeth Cymru (gwariant adrannol) wedi cynyddu i £23.5 biliwn yn y Gyllideb newydd hon, sef cynnydd o 18.3 y cant.\n1. Pam Cyflwyno Ail Gyllideb Atodol?\nMae Llywodraeth Cymru fel arfer yn cyhoeddi dwy gyllideb atodol y flwyddyn, y naill tua mis Mehefin a’r llall tua mis Chwefror. Nod Llywodraeth Cymru wrth gyhoeddi’r Ail Gyllideb Atodol nawr yw cydgrynhoi penderfyniadau a wnaed ers y Gyllideb Atodol Gyntaf, oherwydd nifer sylweddol y cyhoeddiadau a wnaed ers hynny yn gysylltiedig â’r Coronafeirws. O’r herwydd, yn gyffredinol mae’n cynnwys dyraniadau a gyhoeddwyd yn flaenorol.\nDywedodd Rebecca Evans AS, y Gweinidog Cyllid a’r Trefnydd, wrth y Cyfarfod Llawn y bydd y Gyllideb hon yn caniatáu i’r Gyllideb Atodol a gyflwynir fel arfer ym mis Chwefror “ganolbwyntio mwy ar yr ymdrech i ailadeiladu”.\nYn ogystal â dyrannu £1.5 biliwn ychwanegol, mae’r Gyllideb yn cynnwys dros £1.0 biliwn o gyllid heb ei ddyrannu.\n2. Sut mae’r arian yn cael ei ddyrannu?\nMae’r ffeithlun isod yn dangos y dyraniadau uwch i adrannau Llywodraeth Cymru, a elwir yn Brif Grwpiau Gwariant (‘MEGs’), ers y Gyllideb Atodol Gyntaf:\nY tri newid mwyaf (gan gynnwys cyllid wedi’i ailddyrannu a’i ail-flaenoriaethu) yw’r dyraniadau ychwanegol a ganlyn;\n£901.5 miliwn ar gyfer Iechyd a Gwasanaethau Cymdeithasol, sef cynnydd o 9.5 y cant ers y Gyllideb Atodol Gyntaf.\n£348.9 miliwn ar gyfer Tai a Llywodraeth Leol, sef cynnydd o 5.8 y cant ers y Gyllideb Atodol Gyntaf.\n£130.5 miliwn ar gyfer yr Economi a Thrafnidiaeth, sef cynnydd o 4.6 y cant ers y Gyllideb Atodol Gyntaf.\nDaw mwyafrif yr arian ychwanegol ar gyfer y dyraniad ychwanegol gwerth £1.5 biliwn o ‘gyllid canlyniadol’ sy’n gysylltiedig â phenderfyniadau gwariant Llywodraeth y DU ar gyfer Lloegr mewn meysydd datganoledig, gan gynnwys y gwarantau gan Lywodraeth y DU, fel y’u nodir yn y Gyllideb.\n3. Iechyd a Gwasanaethau Cymdeithasol\nDisgwylir i MEG Llywodraeth Cymru ar gyfer Iechyd a Gwasanaethau Cymdeithasol weld cynnydd net yn ei gyllid o £901.5 miliwn. Mae hyn yn golygu bod dros £10 biliwn ar gael i’w wario yn y maes hwn yn 2020-21.\nMae’r dyraniad cynyddol yn cynnwys ‘Pecyn sefydlogi’ gwerth £800 miliwn, a gyhoeddwyd ym mis Awst. Nod y pecyn yw cefnogi sefydliadau’r GIG i baratoi at ‘ail don’ bosibl o’r feirws yn ystod y gaeaf trwy eu helpu i gaffael PPE addas ac i ariannu’r “rhaglen frechu fwyaf erioed rhag y ffliw” yng Nghymru.\nHefyd, mae gan y Gyllideb y dyraniadau ychwanegol a ganlyn:\n£45 miliwn ar gyfer y Gweithlu Olrhain Cysylltiadau Covid-19, i dalu cost gweithlu’r awdurdodau lleol a’r byrddau iechyd a fydd yn gwneud y gwaith hwnnw.\n£33.0 miliwn ar gyfer cyfleuster COVID-19 newydd yng Nghaerdydd a’r Fro, yn dilyn datgomisiynu Ysbyty Calon y Ddraig yn Stadiwm Principality yng Nghaerdydd.\n£22.5 miliwn i ailgychwyn y Cynnig Gofal Plant yng Nghymru.\n£22.4 miliwn i dalu costau Covid-19 darparwyr gofal i oedolion mewn perthynas â’r gofal iechyd y maent yn ei darparu am ail hanner y flwyddyn.\n£1.05 miliwn ar gyfer cronfa caledi i helpu gofalwyr di-dâl i ymdopi â phwysau ariannol COVID-19.\nHefyd, mae Llywodraeth Cymru wedi dileu’r £470 miliwn sy’n ddyledus gan gyrff GIG Cymru, yn ymwneud â “chymorth ariannol strategol” a roddwyd i fyrddau iechyd lleol gan Lywodraeth Cymru ers 2014.\nMae Iechyd Lleol Cymru wedi adrodd diffyg cyfanredol o £89 miliwn yn eu cyfrifon ar gyfer 2019-20, gyda rhagolwg y bydd diffyg gwerth £450 miliwn ar gyfer 2020-21, ar adeg ysgrifennu’r briff hwn.\n4. Gwasanaethau awdurdodau lleol\nMae’r Ail Gyllideb Atodol hon yn dangos £306.6 miliwn ar gyfer Cronfa Galedi Awdurdodau Lleol, gan gynnwys cyllid ychwanegol gwerth £264 miliwn i awdurdodau lleol (cyhoeddwyd ar 17 Awst), gyda £27.4 miliwn ychwanegol ar gyfer gofal cymdeithasol i oedolion (gan gynnwys £22.7 miliwn ar gyfer gofal cymdeithasol i oedolion) a £15 miliwn i gefnogi elfen gyffredinol y gronfa.\nMae £50 miliwn hefyd wedi cael ei ddyrannu ar gyfer Cam 2 o gynllun digartrefedd Llywodraeth Cymru, ac o’r swm hwn, mae £9.5 miliwn o refeniw a £30 miliwn o gyfalaf wedi cael eu darparu yn y Gyllideb. Mae £2.9 miliwn wedi cael ei ddyrannu i adlewyrchu effaith cynllun gostyngiadau’r dreth gyngor oherwydd COVID-19 a’r gostyngiad o ganlyniad yn refeniw’r dreth gyngor.\n5. Yr Economi\nGwnaeth y Gyllideb Atodol Gyntaf bron â dyblu cyllideb Llywodraeth Cymru ar gyfer yr Economi a Thrafnidiaeth, gan ddyrannu cyllid ar gyfer cymorth busnes a grantiau. Mae’n cynnwys £113 miliwn ar gyfer gwasanaethau trên, sy’n cynnwys gwerth £65 miliwn o gyllid a gyhoeddwyd ym mis Mai. Mae hefyd yn dyrannu £94.7 miliwn ychwanegol i gefnogi gwasanaethau bysiau, sy’n cynnwys dwy set o gyllid a gyhoeddwyd ym mis Awst a mis Medi.\n6. Cymorth i fusnesau yn ystod y cyfnod atal byr\nO ganlyniad i’r cyfnod atal byr”, rhaid i bob busnes nad yw’n gwerthu bwyd, busnesau lletygarwch, gwasanaethau cysylltiad agos a digwyddiadau a busnesau twristiaeth gau am 18.00 ar 23 Hydref tan 9 Tachwedd.\nCadarnhaodd Llywodraeth Cymru y byddai cymorth ariannol gwerth bron i £300 miliwn”, nad yw’n cael ei adlewyrchu yn y Gyllideb, ar gael i fusnesau, gan gynnwys;\nDyblu rownd ddiweddaraf y Gronfa Cadernid Economaidd o £140 miliwn i £290 miliwn);\nTaliadau o £1,000 i fusnesau sy’n gymwys i gael rhyddhad Ardrethi Busnesau Bach (yn ddarostyngedig i amodau);\nTaliadau o £5,000 ar gyfer busnesau manwerthu, lletygarwch a hamdden sy’n gymwys;\nGrant atodol dewisol o £2,000 ar gyfer busnesau sydd wedi cau neu yr effeithiwyd arnynt yn sylweddol oherwydd y cyfnod clo;\nGrant dewisol arall o £1,000 ar gyfer busnesau yr effeithir arnynt yn sylweddol gan gyfyngiadau symud lleol am 21 diwrnod neu’n hwy cyn dechrau’r cyfnod atal byr;\n£20 miliwn ar gyfer grantiau busnes, gyda’r amod ar gwmnïau i gyd-ariannu’r grantiau yn cael ei ddileu.\nBydd busnesau Cymru hefyd yn dibynnu ar y Cynllun Cadw Swyddi (‘JRS’), y cyfeirir ato’n aml fel cynllun ffyrlo, sy’n dod i ben ar 31 Hydref ac ar y cynllun sy’n ei olynu, sef y Cynllun Cefnogi Swyddi (‘JSS’).\nMae Llywodraeth Cymru wedi pwyso ar y Canghellor (Rishi Sunak AS) i’r JSS gael ei ddwyn ymlaen, yn y gobaith y gellir osgoi sefyllfa lle mae busnesau’n delio â dau gynllun cymorth cyflog ar wahân yn ystod y cyfnod atal byr, gyda Llywodraeth Cymru yn cynnig gwneud iawn am y gwahaniaeth i bob cyflogai o ran ariannu’r ddau gynllun.\nI gyd-fynd â chyhoeddi’r Gyllideb, mae Prif Weinidog Cymru wedi ysgrifennu at Ganghellor y Trysorlys yn gofyn am hepgor y meini prawf sy’n golygu bod rhaid i weithwyr sy’n hawlio’r JRS fod wedi bod ar ffyrlo am o leiaf dair wythnos cyn 30 Mehefin, gan ddweud y byddai hyn yn golygu bod busnesau newydd eu heffeithio gan y “cyfnod atal byr” y tu allan i gwmpas y cymorth a gynigir gan y Cynllun.\nAr 6 Hydref, cyhoeddodd Llywodraeth Cymru ‘addewid ar ôl Covid‘ gwerth £320 miliwn, a gyhoeddwyd ochr yn ochr â’r papur ‘Ail-greu ar ôl Covid-19 – Yr Heriau a’r Blaenoriaethau‘. Fodd bynnag, er bod yr Ail Gyllideb Atodol yn dangos dros £1.0 biliwn o gyllid heb ei ddyrannu, sydd, y gellir dadlau, yn fwy na digon ar gyfer y cymorth economaidd i’r cyfnod atal byr a’r addewid ar ôl Covid, nid yw’n glir i ba raddau y mae ail-greu wedi cael ei gymhlethu gan don newydd o achosion Coronafeirws a marwolaethau yng Nghymru a chan y cyfnod atal byr.\nWrth i sefyllfa’r pandemig barhau i ddatblygu, mae’n debygol y gwelir rhagor o gyhoeddiadau cyllido. Bydd manylion unrhyw gyllid canlyniadol yn y dyfodol yn cael eu cadarnhau yn Amcangyfrifon Atodol y DU, ond mae’r Gweinidog Cyllid a’r Trefnydd wedi nodi bod “ansicrwydd o hyd” ynghylch lefel y cyllid y bydd Llywodraeth Cymru yn ei gael eleni.\nMae Llywodraeth y DU hefyd wedi cyhoeddi ei bwriad i gwblhau Adolygiad o Wariant ddiwedd mis Tachwedd, er y bydd hyn yn gosod adnoddau a chyfalaf ar gyfer 2021-22 yn hytrach na’r flwyddyn gyfredol.\n8. Beth nesaf?\nBydd y Pwyllgor Cyllid yn craffu ar y Gweinidog Cyllid a’r Trefnydd ar 2 Tachwedd a bydd yn cyhoeddi adroddiad ar ei ganfyddiadau. Cynhelir dadl ar yr adroddiad yn y Cyfarfod Llawn ar 14 Tachwedd. Gallwch wylio’r trafodion yn fyw ar Senedd.tv.\nMae’r Gweinidog wedi cadarnhau y bydd trydedd Gyllideb Atodol yn cael ei chyhoeddi tua diwedd y flwyddyn ariannol, gyda ffocws ar gyllid a ddyrennir at ail-greu ar ôl y pandemig.\nTags: Coronafeirws Cyllidebau Deddfwriaeth Polisi Ystadegau\nPrevious Entry Y coronafeirws: y cyfnod atal byr\nNext Entry Llywodraeth Cymru yn gwneud dyfodol rheilffyrdd Cymru yn gyhoeddus


Newyddion Llywodraethwyr Gwanwyn 2013 by City and County of Swansea - issuu\nNEWYDDION LLYWODRAETHWYR RHIFYN 29\nNegesganIanJames Fel rydych chi’n gwybod cefais fy mhenodi’n Gyfarwyddwr Gweithredol Addysg ym mis Ionawr eleni. Fel cyn Bennaeth y Gwasanaeth Effeithiolrwydd Addysg, rwy’n ymwybodol iawn o pa mor bwysig y gall llywodraethwyr fod er mwyn gwella ysgolion. Mae eich rôl fel ffrind beirniadol i ysgolion, yn herio ac yn cefnogi effeithiolrwydd ysgolion, yn hanfodol er mwyn sicrhau’r canlyniadau gorau i’n plant a'n pobl ifanc. Mae’r Awdurdod Lleol yn awyddus i weithio mewn partneriaeth â llywodraethwyr ysgol a chyrff llywodraethu er mwyn eich cefnogi chi a’r gwaith gwerthfawr yr ydych yn ei wneud. Rwy’n edrych ymlaen at barhau i weithio gyda llywodraethwyr a byddaf yn cymryd y cyfle i gwrdd a thrafod materion gyda chi yng nghyfarfodydd Cymdeithas Cyrff Llywodraethu Abertawe ac yn y Gynhadledd ar 18 Ebrill 2013 yn Ysgol Gymunedol Dylan Thomas. Os ydych yn bwriadu mynychu’r digwyddiad hwn, dylech gadarnhau eich lle gyda’r Uned Ysgolion a Llywodraethwyr ar 636552. Gobeithio eich gweld chi yno ac rwy'n edrych ymlaen at weithio gyda chi yn y dyfodol.\nIan James Cyfarwyddwr Gweithredol Addysg\nMae’r aelodau canlynol o staff yn ffurfio'r Uned Ysgolion a Llywodraethwyr: Kathryn Thomas\nRheolwr Cefnogi Ysgolion, Llywodraethwyr a Myfyrwyr Kate Phillips Rheolwr yr Uned Ysgolion a Llywodraethwyr Claire Abraham Dirprwy Reolwr/Swyddog Derbyniadau Ysgolion Uned Ysgolion a Llywodraethwyr Paul Henwood Swyddog Amddiffyn a Diogelu Plant Ruth Rolfe Swyddog Llywodraethwyr Ysgolion Susan Pitt Cynorthwy-ydd Derbyniadau Alma Lodwick Cynorthwy-ydd Clercol Chantal Bideleux Cynorthwy-ydd Gweinyddol\nDymaSwyddogion PwyllgorRheoliCymdeithas CyrffLlywodraethuAbertawe: Cadeirydd MrJeffBowen • Ysgol Gyfun Penyrheol • Ysgol Gynradd Casllwchwr Is-gadeirydd MrsDebbieLloyd • Ysgol Tre-gŵyr\nTrysorydd Mr.PeterMeehan • Ysgol Gynradd y Gendros • Ysgol Iau Brynhyfryd Cynrychiolydd LlywodraethwyrCymru MrsDebbieLloyd • Ysgol Tre-gŵyr\nCITY AND AND COUNTY COUNTY OF OF LEARNING LEARNING •• DINAS DINAS AA SIR SIR O O DDYSG DDYSG AA CITY\nGwobr Efydd Llywodraethwyr Cymru Mae’r Wobr yn seiliedig ar archwiliad polisi a gwybodaeth weithdrefnol, lle mae’n rhaid i gyrff llywodraethu greu portffolio o dystiolaeth yn seiliedig ar restr wirio, er mwyn gwella effeithiolrwydd cyrff llywodraethu. Mae’r Wobr yn gweithredu fel hunan-werthusiad i gyrff llywodraethu, sy’n darparu meincnod y gall cyrff llywodraethu ei ddefnyddio er mwyn asesu eu heffeithiolrwydd. Mae wedi ei rhannu’n ddwy ran. Mae rhan 1 yn canolbwyntio ar gyfrifoldebau statudol cyrff llywodraethu, tra bod rhan 2 yn cynnwys gofynion ychwanegol yn seiliedig ar arfer da. (Llywodraethwyr Cymru) Yn ystod y flwyddyn academaidd hon, mae 5 ysgol yn Abertawe wedi bod yn gweithio ar bortffolios fel rhan o beilot Gwobr Efydd Abertawe. Byddant mewn safle cyn hir i gyflwyno’r portffolios i’r Uned Ysgolion a Llywodraethwyr a byddwn ni’n eu hasesu ac yna’n eu hanfon at Lywodraethwyr Cymru er mwyn iddynt gael eu safoni. Bydd ail gyfnod y wobr yn cael ei gyflwyno ar ôl gwyliau’r Pasg ac mae 15 ysgol wedi cofrestru gyda Llywodraethwyr Cymru i gymryd rhan yn yr ail gyfnod. Bydd yr\nysgolion peilot yn gweithredu fel mentoriaid ac yn gallu cynnig arweiniad i’r cyfnod nesaf o gyrff llywodraethu a fydd yn mynd trwy’r broses. Yn yr wythnosau nesaf bydd pob ysgol yn cael ei gwahodd i fynegi diddordeb mewn cymryd rhan yn nhrydydd cyfnod y wobr. Anogir pob ysgol i gyflawni’r wobr gan ei bod yn hunan-werthusiad ardderchog i gyrff llywodraethu. Os oes diddordeb gennych gael mwy o wybodaeth am y Wobr Efydd yna cysylltwch â mi ar 636551.\nKate Phillips Rheolwr yr Uned Ysgolion a Llywodraethwyr\nA CITY AND COUNTY OF LEARNING • DINAS A SIR O DDYSG\nYDegGorauarGyferHyfforddi Llongyfarchiadau i’r 10 Corff Llywodraethu a gynrychiolwyd amlaf yn y sesiynau hyfforddi a gynhaliwyd rhwng mis Medi 2011 ac Ionawr 2013. Mae pedwar o’r ysgolion hyn yn gweithio tuag at eu Gwobr Efydd Marc Safon ar hyn o bryd. Mae hyfforddiant Llywodraethwyr yn rhan bwysig o’r wobr hon gan ei fod yn cynyddu gwybodaeth llywodraethwyr ac yn eu galluogi i gyflawni eu rôl yn fwy effeithiol.\nDYMA’R 10 GORAU\nMedi 2011 - Ionawr 2013 Nifer y Sesiynau Hyfforddi a fynychwyd\nYsgol Ysgol Gynradd Gymunedol St Thomas Ysgol Gymunedol Dylan Thomas Ysgol Gynradd San Helen Ysgol Gynradd Trallwn Ysgol Gynradd Mayals Ysgol Gynradd Plasmarl Ysgol yr Esgob Gore Ysgol Gynradd Tregŵyr Ysgol Gynradd Pentrechwyth Ysgol Gyfun Tregŵyr\n38 38 36 36 35 32 32 31 29 28\nPammynychu’rhyfforddiant? Bydd mynychu sesiynau hyfforddi yn galluogi llywodraethwyr i rwydweithio gyda llywodraethwyr eraill er mwyn rhannu gwybodaeth a phrofiadau. Gobeithio bydd yr amrywiaeth eang o hyfforddiant a ddarperir yn golygu bod rhywbeth o ddiddordeb i bob llywodraethwr ac rydym yn croesawu syniadau ar gyfer cyrsiau newydd. Pa bynnag ddull a fabwysiedir, rydym yn ffodus yn Abertawe i gael hwyluswyr cyrsiau sy’n ymrwymedig i sicrhau fod gan lywodraethwyr bob cyfle i ddysgu am eu swyddogaethau. Mae gan lywodraethwyr gyfle gwych i gymryd mantais lawn o'r rhaglen hyfforddi a’i defnyddio er budd yr ysgolion maent yn eu gwasanaethu. A CITY AND COUNTY OF LEARNING • DINAS A SIR O DDYSG\nHyfforddiantCefnogiLlywodraethwyr Mae Ruth Rolfe, Swyddog Llywodraethwyr Ysgol, a Chantal Bideleux, Cynorthwy-ydd Gweinyddol Llywodraethwyr, yn mynd i'r afael â'r holl agweddau ar waith llywodraethwyr a chyrff llywodraethu ond prif ffocws eu gwaith yw hyfforddiant llywodraethwyr. Gyda rhai agweddau ar hyfforddiant llywodraethwyr yn orfodol yn y dyfodol (sy'n debygol o fis Medi 2013) mae disgwyl i nifer y sesiynau hyfforddiant gynyddu. Bydd llywodraethwyr yn cael gwybod a oes rhaid iddynt fynd i'r hyfforddiant gorfodol. Mae Ruth a Chantal yn hapus i gadw lle i chi ar unrhyw gwrs hyfforddi a byddant yn gallu ateb unrhyw ymholiadau sydd gennych am y cyrsiau. Byddant hefyd yn helpu gydag unrhyw gwestiynau sydd gennych ynghylch rôl llywodraethwyr a chyrff llywodraethu a gallant gynnig cyngor ac arweiniad i chi ar waith, cyfansoddiad a gweithdrefnau cyrff llywodraethu. Yn ystod Tymor yr Haf, cysylltir â hwyluswyr i gael adborth o sesiynau hyfforddiant y flwyddyn gyfredol. Eleni, byddwn hefyd yn cysylltu â llywodraethwyr am adborth ac awgrymiadau ynghylch hyfforddiant.\nYna, cesglir gwybodaeth ar gyfer rhaglen hyfforddi’r flwyddyn ganlynol. Unwaith cytunir ar y sesiynau, cedwir lle yn y lleoliadau gwahanol. Caiff y rhaglen hyfforddi ei hargraffu er mwyn ei phostio yn ystod wythnos gyntaf Tymor yr Hydref. Rydym yn ceisio cynnwys datblygiadau newydd a cheisiadau parhaus ac felly gallwn addasu’r rhaglen yn ystod y flwyddyn. Caiff llywodraethwyr wybod am unrhyw arweiniad newydd neu wedi’i ddiweddaru a byddant hefyd yn derbyn gwybodaeth ynghylch cyrsiau hyfforddi ychwanegol.\nDyma’n manylion cyswllt: Ruth Rolfe  01792 636552 neu  ruth.rolfe@swansea.gov.uk Chantal Bideleux  01792 636848 neu  chantal.bideleux@swansea.gov.uk\nDyfyniadauo’rFfurflenniGwerthusoHyfforddiant Llywodraethwyr2011/12–2012/13 1 Cefnogi Plant sy’n Derbyn Gofal yn Ein Hysgolion – 27.11.2012 “Fel y Llywodraethwr PDG dynodedig yn fy ysgol, roedd yr holl wybodaeth a ddosbarthwyd heddiw yn hanfodol er mwyn i mi gyflawni fy rôl.” 2 Deall Data Ysgol - Cynradd – 22.03.2012 “Diolch yn fawr iawn. Nid oeddwn yn credu y byddwn i erioed mor frwdfrydig ac wedi fy swyno cymaint am ddata! Gwnaethoch lwyddo i’w gyflawni!! Sesiwn ardderchog.” 3 Hyfforddiant Diogelu Plant – 28.03.2012 “…roedd y cwrs yn wych. Roedd y cynnwys/cyflwyno yn cyd-fynd â’n hanghenion fel llywodraethwyr. Diolch yn fawr am sesiwn llawn gwybodaeth.” 4 Cyllid a Chyllidebau – 18.01.2012 “Amgylchedd hamddenol er mwyn gofyn cwestiynau a gwnaeth y cyflwynwyr esbonio pwnc cymhleth iawn yn dda iawn.” 5 Gwaharddiadau o Ysgolion a Rôl y PDC – 06.12.2012 “Cyflwyniad dosbarth cyntaf o’r holl waith sy’n ofynnol gan y pwyllgorau. Ardderchog.” 6 Llywodraethwyr Newydd – 21.06.2012 “Fel llywodraethwr newydd (llai na thri mis) roedd yn gyflwyniad clir heb ormod o jargon. Diolch.”\nDanansoddiadoBresenoldebarHyfforddiant Llywodraethwyr Ionawr2012-Ionawr2013 Ffiguraupresenoldebdiweddarafargyfer HyfforddiantLlywodraethwyr2012/13 Dyddiad y Cwrs\nPresenoldeb (%) Llwywodraethwyr a aeth i’n cyrsiau diweddaraf i hyfforddi llywodraethwyr 100% 80%\n30.01.13 Hyfforddiant Llywodraethwyr Newydd 72%\n17.10.12 Cadeiryddion Newydd\n21.01.13 Clerc Newydd i'r Llywodraethwyr\n21.11.12 Clerc i Fforwm y Llywodraethwyr\n0% Hyfforddiant Llywodraethwyr Newydd 30.01.2013\nCadeiryddion Newydd 17.10.2012\nClerc Newydd i'r Llywodraethwyr 21.01.2013\nClerc i Fforwm y Llywodraethwyr 21.11.2012\nGweithdrefnauCwynoCorffLlywodraethu’rYsgol Datblygodd Llywodraeth Cymru arweiniad diwygiedig yn ddiweddar er mwyn helpu ysgolion yng Nghymru i sefydlu gweithdrefnau cwyno effeithiol. Yn ôl Adran 29 Deddf Addysg 2002, mae’n rhaid i gyrff llywodraeth pob ysgol a gynhelir yng Nghymru, gan gynnwys ysgolion meithrin, sefydlu gweithdrefnau ar gyfer delio â chwynion gan rieni, disgyblion, aelodau o’r staff, llywodraethwyr, aelodau o’r gymuned leol ac eraill. Mae hyn yn cynnwys cwynion am yr ysgol ac unrhyw gyfleusterau neu wasanaethau cymunedol y mae’r ysgol yn eu darparu. Ymgynghorodd Llywodraeth Cymru â rhanddeiliaid ac mae wedi datblygu Gweithdrefnau Cwyno i Gyrff Llywodraethu Ysgolion yng Nghymru (Cylchlythyr 011/2012). Dosbarthwyd yr arweiniad newydd i ysgolion yn Nhymor yr Hydref 2012 ac felly mae polisi cwyno enghreifftiol yr Awdurdod Lleol wedi cael ei ddiwygio er mwyn adlewyrchu’r newidiadau a nodwyd yn nogfen Hydref 2012. Mae’r polisi diwygiedig hwn wedi cael ei anfon at benaethiaid a Chadeiryddion ac awgrymwyd bod cyrff llywodraethu\nyn ystyried y polisi diwygiedig gyda’r bwriad o’i fabwysiadu a’i ddefnyddio. Dyma rai o’r newidiadau allweddol i’r polisi: • Rhaid bod person dynodedig gan ysgolion er mwyn delio â chwynion gan ddisgyblion. • Ni ddylai cadeirydd y pwyllgor cwynion fod yn gadeirydd nac yn is-gadeirydd y corff llywodraethu. • Nid oes cam apelio. Os ydych yn dewis mabwysiadu’r polisi enghreifftiol bydd rhaid i chi sicrhau ei fod yn cael ei gadarnhau gan y corff llywodraethu llawn a byddaf yn ddiolchgar petaech chi’n gallu anfon copi i’r Uned Ysgolion a Llywodraethwyr er mwyn iddo allu disodli’r copi sydd gennym ar ffeil ar eich cyfer ar hyn o bryd. Os oes gennych unrhyw gwestiynau ynglŷn â’r arweiniad newydd a’r polisi enghreifftiol cysylltwch â’r Tîm Cefnogaeth i Lywodraethwyr.\nKate Phillips Rheolwr yr Uned Ysgolion a Llywodraethwyr  01792 636551 A CITY AND COUNTY OF LEARNING • DINAS A SIR O DDYSG\nCynhadleddiGlercodaLlywodraethwyr-14Mawrth2013 LLYWODRAETHU EFFEITHIOL – CLERCIO EFFEITHIOL Mae Llywodraethwyr Cymru yn eich gwahodd chi a’ch cydweithwyr i gynhadledd ar y cyd i lywodraethwyr a chlercod a gwobr clercod yn Y Drindod Dewi Sant, Campws Llambed ar dydd Iau 14 Mawrth 2013. Mae niferoedd yn gyfyngedig, felly fe’ch cynghorwn i archebu eich lle yn cynted â phosibl. Nod y gynhadledd yw rhannu\ngwybodaeth ar amrediad o bynciau pwysig a chyfoes sydd yn effeithio ar lywodraethwyr ysgolion a chlercod. Bydd cyfleoedd hefyd i rwydweithio gyda llywodraethwyr eraill ar draws Cymru i gyfnewid gwybodaeth a phrofiadau o lywodraethu ysgolion yn effeithiol. Cynhelir y Wobr Clercod i’r clerc eithriadol yn y gynhadledd hefyd.\nFor information and booking form: www.governorswales.org.uk/digwyddiadau/2013/03/14/cynhadledd-i-glercod-llywodraethwyr/\nArferAdferol Mae Arfer Adferol yn cael ei roi ar waith mewn ysgolion a sefydliadau ledled Abertawe sy’n gweithio gyda phlant a phobl ifanc. Nod arferion adferol yw datblygu perthnasoedd a rheoli gwrthdaro a thensiynau drwy unioni niwed a chyflawni canlyniadau cadarnhaol. Gwelwyd llawer o ganlyniadau cadarnhaol eisoes o ganlyniad i ddefnyddio arfer adferol mewn ysgolion. Mae’r rhain yn cynnwys gwell presenoldeb ac ymddygiad, llai o waharddiadau, plant yn fodlon dysgu ac mae'r ymdeimlad o foddhad wedi gwella. Mae dwy sesiwn hyfforddi ar Arfer Adferol wedi’u cynnwys yn rhaglen hyfforddiant eleni a’n gobaith yw ehangu hyn yn y flwyddyn academaidd nesaf. Mae llywodraethwyr yn cael eu hannog hefyd i gael hyfforddiant yn eu hysgolion eu hunain os yw’n cael ei gynnig drwy sesiynau hyfforddiant mewnol. Mae mwy o wybodaeth am Arfer Adferol ar gael yn http://www.cypswansea.co.uk/cyppandei Hilary Davies Rheolwr Rhaglen Atal ac Ymyrryd yn Gynnar, Adran Addysg David Williams Hyfforddwr Arfer Adferol, Adran Addysg\nNewyddionDiweddarafyCyllid Mae’r Fforwm Cyllideb Ysgolion, gan gynnwys llywodraethwyr, wedi cwrdd sawl gwaith er mwyn ystyried y gyllideb Addysg ac Ysgolion ar gyfer 2013/14. Mae gan y cyllidebau ysgolion dirprwyedig warant cyllid gan y Gweinidog a fydd yn cynyddu 2.08% yn 2013/14. Efallai na fydd ysgolion unigol yn derbyn y lefel yma o gynnydd oherwydd ffactorau yn eu hysgolion eu hunain, megis newid yn nifer y disgyblion. Mae blwyddyn bellach o amddiffyniad cyllid i ysgolion yn 2014/15 o 1.27%; fodd bynnag, mae’r rhagolwg ariannol ar gyfer awdurdodau lleol yn wael a bydd rhaid i lywodraethwyr ystyried cynllunio tymor canolig wrth bennu eu cyllidebau ar gyfer 2013/14. Bydd fy nhîm yn darparu cyfran ddangosol o’r gyllideb ar gyfer 2013/14 i ysgolion ar ddechrau mis Mawrth gydag amcangyfrifon ar gyfer 2014/15 a 2015/16 yn cael eu darparu ar ddiwedd mis Mawrth. Rwy’n eich atgoffa bod angen i’r corff llywodraethu llawn gymeradwyo cynllun y gyllideb ar gyfer y flwyddyn nesaf erbyn 31 Mai a bydd yn rhaid i chi drefnu eich cyfarfodydd o amgylch y dyddiad cwblhau hwn. Yr unig newid fformwla sy’n cael ei gynnig ar gyfer 2013/14 yw newid bach wrth ddirprwyo Anghenion Difrifol a Chymhleth er mwyn cael gwared ar yr elfen ‘clustogi’. Amddiffyniad yw hwn a fydd ond yn caniatáu i ysgol golli uchafswm o £15,000 o un flwyddyn i’r\nllall tra bod y fformiwla ariannu newydd yn cael ei weithredu’n raddol dros gyfnod o 4 mlynedd. Yn 2012/13 dim ond 5 ysgol dderbyniodd yr elfen ‘clustogi’, sef cyfanswm o £39,278. Cynigir cael gwared ar yr elfen ‘clustogi’ ond caniatáu i ysgolion sydd mewn trafferthion i hawlio o’r gronfa ‘Rheoli’r Angen’ yn lle, os yw’r meini prawf wedi'u bodloni. Bydd y Fforwm Cyllideb Ysgolion yn adolygu goblygiadau’r cyhoeddiad diweddar ynghylch cyflogau athrawon yn ystod y flwyddyn sydd i ddod er mwyn gweld a oes unrhyw effaith ar fformiwlâu ariannu ysgolion h.y. os na fydd athrawon yn symud i fyny’r raddfa gyflog bob blwyddyn o fis Medi 2013. Cynghorwyd ysgolion yn ddiweddar o’r newidiadau i’r gofynion yswiriant lle bydd rhaid i ysgolion cynradd dalu £500 o Ebrill 2014 (yn lle’r £100 presennol) ac mae’n rhaid bodloni’r isafswm safonau diogelwch er mwyn sicrhau bod dyfeisiau electronig cludadwy ysgolion wedi’u diogelu gan yswiriant e.e. storio gliniaduron, iPads etc. Bydd fy nhîm yn gofyn i ysgolion ym mis Chwefror a ydynt yn dymuno bod yn rhan o’r Cytundebau Lefel Gwasanaeth a’r Cynllun Salwch Tymor Hir ar gyfer 2013/14 ac efallai y byddai’r llywodraethwyr am drafod hyn yn eu cyfarfod Cyllid nesaf. Os oes angen ragor o wybodaeth arnoch, rhowch wybod i mi.\nKelly Small Rheolwr Cyllid a Gwybodaeth Ysgolion  kelly.small@swansea.gov.uk  01792 636686 A CITY AND COUNTY OF LEARNING • DINAS A SIR O DDYSG\nNewyddion Llywodraethwyr Gwanwyn 2013\ngovernor news welsh version


Taith Rygbi 2018 | mysite\nTaith Rygbi Cymru 2018\nFfans Cymru'n Cefnogi'r Iaith Gymraeg yn y Wladfa\nBu cyffro mawr ymysg cymuned Gymreig Y Wladfa pan gyhoeddodd Undeb Rygbi Cymru llynedd fod dwy gêm brawf yn mynd i gael eu chwarae yn yr Ariannin am y tro cyntaf ers 2006, pan chwaraewyd un o’r gemau ym Mhorth Madryn. Yn anffodus, roedd y ffioedd a orchmynnwyd i gynnal gêm ryngwladol yn y dalaith du hwnt i afael undebau rygbi Trelew a Phorth Madryn, ac felly fe chwaraewyd y ddwy gêm yng ngogledd yr Ariannin.\nSerch hynny, wedi rhagweld y byddai yno frwdfrydedd ymysg cefnogwyr Cymru i ymweld â’r Wladfa yn ystod eu taith i’r Ariannin, daeth y tair ysgol Cymraeg at ei gilydd i drefnu digwyddiadau ar eu cyfer, i’w croesawu ac i godi ychydig o arian i gefnogi’r iaith Gymraeg yn Y Wladfa.\nTeithiodd Jeremy Wood o Esquel i Gymru ar ran Ysgol y Cwm, er mwyn cwrdd â threfnwyr teithiau a oedd yn paratoi i gludo’r cefnogwyr allan i’r Ariannin, ac i egluro trefniadau’r ysgolion a’r croeso oedd yn cael ei gynllunio.\nO ganlyniad, daeth tua 60 o gefnogwyr i Hen Gapel Bethel, y Gaiman, ar nos Fawrth y 12fed o Fehefin, i fwynhau Noson Lawen a drefnwyd gan yr Ysgolion Cymraeg yn Nhrelew a’r Gaiman. Casglwyd dros ddwy fil o ddoleri, a gafodd ei rannu’n hafal ymysg yr ysgolion.\nWedi dychwelyd o’r Gaiman, fe gyflwynodd Jeremy Wood yr arian a godwyd i Ysgol y Cwm yn y Noson Lawen i Gymdeithas Gymreig Trevelin. Bydd yr arian yn cyfrannu at gwblhau’r gwaith adeiladau sydd eisoes wedi cychwyn ar weddill adeilad Ysgol y Cwm yn Nhrevelin.\nDyma’r tro cyntaf i’r tair ysgol Gymraeg yn y Wladfa weithio ar y cyd ar brosiect o’r fath, ac, wedi llwyddiant ysgubol, mae’n debygol iawn nad dyma fydd y tro olaf.


Galw am safonau ar gyfer hyfforddi cŵn cymorth - BBC Cymru Fyw\nGalw am safonau ar gyfer hyfforddi cŵn cymorth\nMae galwadau i gyflwyno safonau cenedlaethol o ran hyfforddi a darparu cŵn cymorth ar gyfer plant ag awtistiaeth a chyflyrau eraill.\nDaw hyn ar ôl i'r sefydliad safonau masnach gynnal ymchwiliad i hyfforddwr yn ne Cymru.\nGall cŵn cymorth gysuro plant ac oedolion ag awtistiaeth a rhoi cymorth gyda thasgau dyddiol.\nOnd yn ôl arbenigwyr, mae angen deddfwriaeth newydd yn y maes i atal teuluoedd rhag cael eu hecsbloetio gan hyfforddwyr twyllodrus sy'n gallu codi tâl o filoedd o bunnoedd am gŵn heb yr hyfforddiant priodol.\nMae dros 7,000 o bobl yn y Deyrnas Unedig yn defnyddio cŵn cymorth, ac mae'r galw amdanyn nhw ar gynnydd.\nGan amlaf maen nhw wedi eu hyfforddi a'u darparu gan elusennau cydnabyddedig - ond mae ganddyn nhw restrau aros hir.\nTra bod yr elusennau yn cydymffurfio gyda safonau hyfforddi gwirfoddol, does dim safonau cenedlaethol yn bodoli.\nYm mis Rhagfyr 2015, dechreuodd swyddogion safonau masnach ymchwiliad i Andre Matos ar ôl derbynion cyfanswm o 11 cwyn gan deuluoedd o mor bell i ffwrdd â'r Alban.\nRoedd yn gweithio o Dredegar a Merthyr Tydfil, ac enw ei gwmni oedd Autism Support Dogs UK.\nMae Helyn Sims yn un o'r bobl sydd wedi cael trafferthion\nYn y rhan fwyaf o'r achosion, roedd y cŵn wedi cael eu prynu ar gyfer plant gydag awtistiaeth, Syndrom Asperger ac anghenion arbennig eraill.\nRoedd rhai o'r cleientiaid wedi talu hyd at £5,000 ar gyfer y cŵn, a miloedd o bunnau'n ychwanegol ar gyfer costau teithio a threuliau.\nCafodd nifer o'r anifeiliaid eu prynu yn dilyn ymgyrchoedd lleol i godi arian, a chan ddefnyddio cyfraniadau elusennol.\nYn ôl arbenigwyr wnaeth asesu'r cŵn ar ran safonau masnach, doedden nhw ddim wedi derbyn yr hyfforddiant priodol.\nYn ogystal â chwynion nad oedd y cŵn yn perfformio fel y disgwyl, mewn rhai achosion, roedd y perchnogion yn honni bod yr anifeiliaid yn ffyrnig ac yn wyllt.\nCafodd rhai eu symud i gartrefi newydd, tra bod teuluoedd eraill wedi eu cadw fel anifeiliaid anwes.\nFe wnaeth Mr Matos fynychu cyfarfod gyda swyddogion safonau masnach o'i wirfodd ym mis Mawrth 2016, mewn cysylltiad â honiadau oedd yn ymwneud â thwyll a diogelu defnyddwyr.\nRoedd yn gwrthod yr honiadau ac yn wfftio'r awgrym nad oedd wedi hyfforddi'r cŵn i'r safon angenrheidiol.\nFe allai Mr Matos ddechrau masnachu eto os yw'n dychwelyd i'r wlad, yn ôl Steve Osborne\nWrth siarad gyda BBC Cymru, dywedodd rheolwr tîm safonau masnach Blaenau Gwent a Thorfaen, Steve Osborne: "Roedden ni'n ymchwilio i droseddau ac roedd yna botensial i gynnal achos troseddol."\nFe wnaeth Mr Matos, sy'n 42 mlwydd oed a'n dod o Bortiwgal yn wreiddiol, adael y Deyrnas Unedig y llynedd.\nCafodd warant i'w arestio ei gyhoeddi yn sgil cais gan safonau masnach, ac maen nhw eisiau siarad gydag ef eto.\n"Mae yna botensial iddo ddychwelyd a dechrau masnachu unwaith eto ac ry'n ni'n awyddus iawn i siarad gyda Mr Matos," meddai Mr Osborne.\n"Un o heriau ein hymchwiliad yw nad yw'r ddeddfwriaeth yn cynnig safonau clir statudol ar gyfer y cŵn na'u hyfforddwyr.\n"Rwy'n credu bod lle i gryfhau'r ddeddfwriaeth i wneud ymchwiliadau fel hyn ychydig yn haws."\nRoedd Mr Matos yn hyfforddi gyda Service Dogs Europe - sefydliad oedd wedi ei leoli yn Iwerddon cyn mynd i'r wal yn niwedd 2015 yn dilyn pryderon am eu dulliau hyfforddi.\nFe wnaeth Helyn Sims o Rydyfelin, Pontypridd, brynu ci o'r enw Razor gan y cwmni er mwyn cynorthwyo ei mab 10 mlwydd oed, Jenson, sy'n cael ei asesu am awtistiaeth.\nFe dalodd hi £4,000, ond ar ôl i Service Dogs Europe fynd i'r wal, fe ofynnodd hi i Mr Matos yn bersonol i hyfforddi'r ci, gan dalu £2,000 yn ychwanegol.\nDaeth teulu ffrindiau a chymdogion ynghyd i godi arian er mwyn prynu Razor ar gyfer Jenson.\nMae Razor bellach wedi dod yn rhan o'r teulu\nOnd ar ôl i Razor ddychwelyd ar ôl cael hyfforddiant gan Mr Matos, er i Ms Sims sylwi fod y ci wedi tawelu ychydig, yn y pendraw roedd e'n ymddwyn yn yr un ffordd â'r cyfnod cyn cael ei hyfforddi.\nEr bod Ms Sims wedi ceisio cysylltu â Mr Matos, mae'n dal i ddisgwyl i gael ei harian yn ôl.\n"Ry'n ni ar ein colled, mae'n anifail anwes drud sydd ddim yn gwneud dim, roedden ni wedi gwirioni â'r syniad o helpu Jenson," meddai.\n"Rwy'n grac iawn ac wedi fy siomi. Beth sydd yn fy ngwylltio mwyaf yw mai plentyn bregus sydd ddim yn deall pethau cyffredin... gafodd addewid y byddai'n cael ci cymorth, a does ganddo fe ddim ci o'r fath.\n"Rwy'n teimlo cywilydd ag embaras hefyd gan fod yr holl gymuned wedi dod at ei gilydd i helpu Jenson... rwy'n teimlo fel fy mod i wedi eu gadael i lawr."\nMae elusennau cŵn wrthi'n cynnal trafodaethau gyda llywodraeth San Steffan a chyflenwyr preifat ynglŷn â'r angen i gael deddfwriaeth newydd yn y maes.\nMewn datganiad, dywedodd llefarydd ar ran yr Adran Gwaith a Phensiynau eu bod nhw'n "gweithio gyda'r sector cŵn cymorth i'w helpu i adolygu'r problemau sy'n ymwneud â safonau a chyflenwad, a'r bwriad yw creu safonau cyson ar gyfer y Deyrnas Unedig".\nMae rhai pobl yn cam-drin y system, meddai Peter Gorbing\nMae Peter Gorbing, cadeirydd sefydliad Assistance Dogs UK, yn dweud bod y sefyllfa ar hyn o bryd yn ddi-drefn.\n"Mae nifer cynyddol o bobl yn dod i mewn i'r farchnad â chefndir preifat, a beth ry'n ni'n ceisio annog, a'n gweithio gyda sefydliadau eraill a'r llywodraeth i gyflawni, yw cael rhyw fath o drefn o fewn y system nawr, cyn ein bod ni'n gorfod mynd i'r afael â beth allai ddatblygu i fod yn argyfwng," meddai.\n"Ar hyn o bryd, does dim diffiniad clir o ran beth yw ci cymorth, mae'r ddeddf cydraddoldeb yn sôn am gŵn sydd wedi eu hyfforddi, ond dyw e ddim yn esbonio beth yw'r hyfforddiant.\n"Yn sicr mae'r system yn cael ei gam-drin - dyw e ddim o reidrwydd yn beth cyffredin ac mae yna bobl ddilys iawn sydd yn hyfforddi eu cŵn i safon uchel, ond y broblem yw ar hyn o bryd, does dim ffordd o wahanu'r rheiny sydd wedi cael hyfforddiant da a rheiny sydd heb gael hyfforddiant."\nYn ôl Meleri Thomas, llefarydd ar ran y Gymdeithas Awtistiaeth Genedlaethol: "Y cyngor bydden i'n rhoi yw gwnewch eich gwaith cartref, gwnewch eich ymchwil, ymchwiliwch yn drwyadl, a pheidiwch â rhoi unrhyw arian oni bai bod chi'n hollol siŵr eich bod chi'n mynd i gael y gwasanaeth chi'n ymwybodol ohono fe."\nMae BBC Cymru wedi ceisio cysylltu â Mr Matos am ymateb.


Triawd rhyngwladol Cymru yn dychwelyd ar gyfer gwrthdrawiad y Dreigiau\nMae chwaraewyr rhyngwladol Cymru, Rob Evans, Samson Lee a Steff Evans yn dychwelyd i weithred y Scarlets ar gyfer gêm Tlws Her Worthington dydd Sadwrn yn erbyn y Dreigiau yn Rodney Parade (cic gyntaf 4yh).\nMae’r triawd wedi bod yn ôl mewn hyfforddiant llawn yr wythnos hon ac yn mynd yn syth i mewn i’r llinell gychwyn ar gyfer y gwrthdaro yng Nghasnewydd - gêm gynhesu olaf y Scarlets ’cyn gêm agoriadol y Guinness PRO14 yn erbyn Connacht ym Mharc y Scarlets ar Fedi 28.\nMae Evans yn rhan o gefn tri peryglus sy'n cynnwys Johnny McNicholl a seren dan 20 Cymru Ryan Conbeer.\nSteff Hughes - a enwyd yr wythnos hon fel un o bedwar is-gapten - sy'n arwain yr ochr o'r canol, lle mae'n bartner i Corey Baldwin.\nMae Angus O’Brien wedi gwella o’r anaf i’w ben-glin a ddaeth â’i dymor cyntaf i ben ym Mharc y Scarlets ac yn gwisgo’r crys Rhif 10 yn erbyn ei gyn-ochr. Mae'n cysylltu â Kieran Hardy ar hanner y cefn.\nMae Evans a Lee yn ymuno â Marc Jones yn y rheng flaen, tra bod Lewis Rawlins a Steve Cummins yn paru wrth glo.\nTom Phillips sy’n cael y nod yn y rheng ôl ochr yn ochr â Josh Macleod ac Uzair Cassiem, sydd wedi gwella o anaf i’w ysgwydd.\nAgorodd y Scarlets eu tymor gyda buddugoliaeth 49-17 allan yn Jersey, gan gyffwrdd i lawr am saith cais wedi eu trosi.\nWrth sôn am ddychweliad tri chwaraewr rhyngwladol Cymru, dywedodd y prif hyfforddwr Brad Mooar: "Mae'r ymgysylltiad a'u cysylltiad â'r tîm a'u hawydd i fod yn rhan wedi bod yn rhagorol.\n"Maen nhw wedi chwarae rhan lawn, ni allen nhw fod wedi gwneud mwy ac mae hynny amdanyn nhw yn rhoi i mewn ar gyfer clwb maen nhw'n ei garu a chwaraewyr maen nhw'n eu caru”\nDywed ef hefyd, 'Wel, mae angen i mi fod yn barod. Os oes seibiant yn Japan, mae hynny'n golygu bod angen i mi fod yn barod os ydw i'n mynd draw i lenwi rôl '."\nWrth edrych ymlaen at y gêm yfory ychwanegodd Mooar: “Rydyn ni’n adeiladu tuag at gêm Connacht ac mae’r bechgyn yn gyffrous i fynd allan yna eto.”\nEilyddion: Dom Booth, Phil Price, Werner Kruger, Josh Helps, Ed Kennedy, Dan Davis, Dane Blacker, Dan Jones, Paul Asquith, Tom James.


Pwyllgor Rheoli Datblygu 27/01/21 - Parc Cenedlaethol Arfordir Penfro Pwyllgor Rheoli Datblygu 27/01/21 - Parc Cenedlaethol Arfordir Penfro\nAdref / Awdurdod y Parc Cenedlaethol / Pwyllgorau a Chyfarfodydd / Papurau Pwyllgor / Pwyllgor Rheoli Datblygu 27/01/21\nDyddiad y Cyfarfod : 27/01/2021\n3. Cadarnhau fel cofnod cywir cofnodion y cyfarfod a gynhaliwyd ar 9 Rhagfyr 2020.\na) NP/20/0233/FUL – Cais rhannol ol-weithredol ar gyfer ty mas to deuol ar oleddf a llechi naturiol, waliau wedi’u rendro a drysau patio a ffenestr gron, a tho llechi naturiol – The Wigwam, Freshwater East, Penfro\nb) NP/20/0291/FUL – Rheoleiddio’r defnydd presennol a wneir o Faes Parcio Comin Abereiddi fel maes parcio (sy’n gyfyngedig i 6 o lefydd parcio i’r anabl) ac ardal gollwng teithwyr a throi’n ol, a’r newid defnydd o ran o’r cae amaethyddol cyfeirod grid 179962 230984 i’w ddefnyddio fel maes parcio a safle caban gofalwr y maes parcio – Abereiddi Beach Car Park, Llanrhian\nc) NP/20/0407/FUL – Dymchwel y garej/gweithdy presennol, ac estyniadau eraill. Moderneiddio’r adeilad presennol ac adeiladu estyniad deulawr newydd i ffurfio newid defnydd i ddarparu llety i weithiwr allweddol (dosbarth C3) sy’n cynnwys 18 ystafell stiwdio hunangynhwysol. Mae’r cynnig yn darparu 9 lle parcio y tu blaen ac yng nghefn yr eiddo gydag un o’r llefydd ar gyfer yr anabl. Hefyd yng nghefn yr eiddo bydd 6 stand i feiciau – Coed-derw, St. Brides Hill, Saundersfoot\nd) NP/20/0436/FUL – Estyniad i gefn y ty a chodi portsh i ffrynt y ty presennol. Garej ddwbl newydd a hafdy – Rhydyfferm,Castle Morris, Hwlffordd\ne) NP/20/0437/FUL – Cais cynllunio ol-weithredol ar gyfer drws yn y wal orllewinol a ffenestri yn y to – Apple Tree Gallery, The Ridgeway, Saundersfoot, Sir Benfro, SA69 9JE\nf) NP/20/0507/PNA – Peneli polytwnnel a solar – tir ger Penrallt, Velindre, Crymych.\nArgymhelliad y Swyddog: CANIATEIR CYMERADWYAETH YMLAEN LLAW


Graddio gyda JAWS | Blackboard Help\nMwy ar lywio graddau\nMwy am golofnau graddau\nTeipiwch enw byr. Mae'r enw yn mynd yn enw'r golofn yn y Ganolfan Raddau ac ar dudalennau Fy Ngraddau myfyrwyr.\nYn y Ganolfan Raddau, dewiswch y pennawd lefel 2 Rheoli. Mae dewislen o opsiynau'n ymddangos.\nMwy ar gynlluniau graddau


Hedfan o Gaerdydd i Beijing gan newid awyren unwaith yn unig\nBeijing Prif ddinas anferthol Tsieina\nMae popeth am Beijing yn fawr ac yn feiddgar. Mae ganddi boblogaeth o oddeutu 21 miliwn, nendyrau syfrdanol a thros 60,000 o fwytai, sy’n gwneud Beijing yn ddinas fodern anferthol yn Tsieina.\nEr bod Beijing yn ddinas gyfoes heddiw, diolch byth nad ydyw wedi anghofio ei gorffennol. Mae’r ddinas ei hun yn gartref i chwe Safle Treftadaeth y Byd UNESCO, gan gynnwys y Ddinas Waharddedig, ac mae Mur Mawr Tsieina yn troelli’n ddiymhongar ar gyrion y ddinas. Wrth archwilio, gall ymwelwyr ymgolli yn hanes imperialaidd Tsieina gan ei fod yn amlwg o hyd ym mhrif ddinas Tsieina.\nAr wahân i’w gorffennol unigryw, mae Beijing wedi cael effaith sylweddol iawn ar y byd modern. Ers i’r brif ddinas gynnal y Gemau Olympaidd yn ystod haf 2008, mae’r ddinas wedi ffynnu ac ni fydd ymwelwyr yn gallu anwybyddu ei bywiogrwydd. Mae Beijing yn fawr, ond does dim amheuaeth ei bod yn cael argraff hyd yn oed yn fwy ar ei hymwelwyr.\nLlogwch feic. Mae Beijing yn hynod o wastad a chan na argymhellir cerdded o amgylch y ddinas, y ffordd orau o’i gweld yw drwy logi beic. Mae’r lonydd beiciau ar wahân i’r prif ffyrdd hefyd, felly maen nhw’n ddiogel iawn.\nMwynhewch Fur Mawr Tsieina. Mae Beijing yn lle anhygoel i oedi am funud a mwynhau Mur Mawr Tsieina. Hyd yn oed os nad oes gennych amser i’w weld yn iawn, oedwch am eiliad i ryfeddu ar ei brydferthwch.\nCadwch at y llwybr. Mae Beijing yn ddinas anferthol a gallai fod yn anodd ceisio crwydro o amgylch dinas mor fawr. Fodd bynnag, mae ffyrdd cylchol o amgylch y ddinas (sy’n hirsgwar yn eironig) y gellir eu defnyddio fel cyferbwyntiau.\nEwch i’r palasau. Mae’n rhaid ar bob cyfrif mynd i’r Ddinas Waharddedig a Phalas yr Haf sydd yn sicr yn werth eu gweld gan eu bod ymhlith rhai o atyniadau traddodiadol mwyaf poblogaidd y ddinas.\nBlaswch y bwyd. Mae gan Beijing amrywiaeth wych o fwytai, felly mae’n ddigon hawdd dod o hyd i fwyd bendigedig. Mae bwyd yn bwysig yn y brif ddinas oherwydd drwy fwyta y mae’r trigolion lleol yn cymdeithasu, felly peidiwch byth â gwrthod y cyfle i wledda ar hwyaden Peking!\nGan Natalie Yau


Micro-Eiliadau a Theithiau Cwsmer | Martech Zone\nMicro-Eiliadau a Theithiau Cwsmer\nDydd Llun, Awst 24, 2015 Dydd Iau, Chwefror 25, 2021 Douglas Karr\nMae'r diwydiant marchnata ar-lein yn parhau i wneud cynnydd wrth ddarparu technoleg sy'n galluogi marchnatwyr i ragfynegi a darparu mapiau ffordd i helpu defnyddwyr a busnesau i drosi. Rydym wedi gwneud rhai rhagdybiaethau hyd at y pwynt hwn, serch hynny. Mae thema gyffredinol personas a sianeli gwerthu yn llawer mwy hydraidd a hyblyg nag a ddychmygasom erioed.\nMae Cisco wedi darparu ymchwil bod gan y cynnyrch cyfartalog a brynir dros 800 o deithiau penodol i gwsmeriaid sy'n arwain ato. Meddyliwch am eich penderfyniadau prynu a sut rydych chi'n bownsio rhwng ymchwil, ar-lein, yn y siop, e-bost, chwilio a strategaethau eraill wrth i chi barhau i lawr y ffordd i benderfyniad. Dim rhyfedd pam mae gweithwyr proffesiynol gwerthu a marchnata yn cael anhawster gyda phriodoli cymaint. Mae hefyd yn rheswm arall pam marchnata omni-sianel rhaid ei drefnu'n ofalus i wella canlyniadau.\nOs gallwch chi ragweld a darparu marchnata sy'n rhagflaenu taith y cwsmer, gallwch chi leihau'r ffrithiant a'u harwain at y pryniant yn fwy effeithlon. Mewn gwirionedd, mae'r ymchwil gan Cisco yn dangos bod manwerthwyr sy'n cynnig Rhyngrwyd popeth profiadau yn gallu dal gwelliant elw o 15.6 y cant.\nCyfunwch y canfyddiadau hyn â Meddyliwch Gyda Micro-Eiliadau Google ymchwil ac mae 4 micro-eiliad ar ôl y dylai pob marchnatwr fod yn talu sylw iddynt:\nRwyf am wybod eiliadau - Mae 65% o ddefnyddwyr ar-lein yn edrych i fyny mwy o wybodaeth ar-lein nag ychydig flynyddoedd yn ôl. Mae 66% o ddefnyddwyr ffonau clyfar yn edrych i fyny rhywbeth a welsant mewn hysbyseb deledu.\nRwyf am fynd eiliadau - Cynnydd o 200% mewn chwiliadau “yn agos ataf” ac mae 82% o ddefnyddwyr ffonau clyfar yn defnyddio peiriant chwilio i chwilio am fusnes lleol.\nRwyf am wneud eiliadau - Mae 91% o ddefnyddwyr ffonau clyfar yn troi at eu ffonau am syniadau wrth wneud tasg ac mae dros 100 miliwn o oriau o gynnwys sut i wneud wedi cael ei wylio ar Youtube hyd yn hyn Eleni.\nRwyf am brynu eiliadau - Mae 82% o ddefnyddwyr ffonau clyfar yn ymgynghori â'u ffonau tra eu bod mewn siop yn penderfynu beth i'w brynu. Mae hyn wedi arwain at gynnydd o 29% mewn cyfraddau trosi symudol yn ystod y flwyddyn ddiwethaf.\nTra bod Google yn canolbwyntio ar y defnyddiwr symudol, mae'n rhaid i chi gydnabod sut mae hyn yn effeithio ar bob taith cwsmer - o'r caffaeliad i ailwerthu neu ddim ond adnewyddu. Y gwir yw bod yn rhaid i ni fod yn llawer gwell ynglŷn â thargedu cynnwys sy'n gyrru eiliadau penderfyniadau prynu. Ychwanegwch bobl arddulliau dysgu ac elfennau sy'n cymell pryniant a does ryfedd pam fod marchnatwyr yn cael trafferth cynhyrchu cynnwys sy'n gyrru trosiadau. Nid yw Analytics yn rhoi mewnwelediad i'r rhain a dyna pam mae marchnatwyr cynnwys yn edrych yn fwy gwybodus atebion i ragfynegi a mesur perfformiad eu cynnwys.\nTags: priodoliadciscoCynnwys Marchnatatrawsnewidiadautaith cwsmerRydw i eisiau prynuRwyf am wneudRydw i eisiau mynddwi eisiau gwybodmicro-eiliadaumicromomentsmeddwl gyda Google\nBeth yw'r Gyllideb Farchnata Iawn fel Canran Refeniw?\nBoomtrain: Cudd-wybodaeth Peiriant wedi'i Adeiladu ar gyfer Marchnatwyr


Miliynau o gynnyrch tybaco anghyfreithlon yn cael eu hatafaelu fel rhan o'r gwaith i fynd i'r afael â masnachu tybaco anghyfreithlon\nCartref > Y Cyngor > Newyddion > Datganiadau i'r wasg > Hydref 2021 > Miliynau o gynnyrch tybaco anghyfreithlon yn cael eu hatafaelu fel rhan o'r gwaith i fynd i'r afael â masnachu tybaco anghyfreithlon\nMae dros bum miliwn o sigaréts anghyfreithlon wedi'u hatafaelu o leoliadau manwerthu lleol yn y chwe mis cyntaf o’r flwyddyn fel rhan o Ymgyrch CeCe, ymgyrch ar y cyd rhwng Safonau Masnach Cenedlaethol a Chyllid a Thollau Ei Mawrhydi (HMRC) i fynd i'r afael â gwerthu tybaco anghyfreithlon.\nMae’r cynnyrch anghyfreithlon hefyd yn cynnwys dros 1,700kg o dybaco rowlio a 66kg o shisha. I gyd, mae dros £2.7miliwn o bunnoedd o gynnyrch tybaco anghyfreithlon wedi’i waredu o'r strydoedd ledled Cymru a Lloegr ers lansio'r ymgyrch ym mis Ionawr 2021.\nMae Ymgyrch CeCe yn rhan o strategaeth ehangach y llywodraeth i atal pob agwedd o'r farchnad tybaco anghyfreithlon, o fan-werthwyr rheng flaen i Grwpiau Troseddol byd-eang sy'n cymell masnachu anghyfreithlon, gan smyglo tybaco’n rhyngwladol ar raddfa fawr. Mae’r strategaeth yn cynnwys mynd i'r afael â'r ffrydiau cyflenwi drwy gau ffatrïoedd anghyfreithlon, atal cynnyrch ac arian parod sy'n cael ei smyglo ar y ffin ac atal yr unigolion sy'n gwerthu cynnyrch mewn siopau a marchnadoedd. Cyflawnir y cyfan drwy weithio’n agos gyda'r rhai sy’n gorfodi'r gyfraith a phartneriaid eraill.\nAr lefel leol mae NTS yn gweithio’n agos gydag awdurdodau lleol i gynorthwyo i ganfod tybaco anghyfreithlon, safonau masnach yn atafaelu cynnyrch tybaco anghyfreithlon a phrofi gweithgarwch prynu i dargedu’r rhai sy’n cyflenwi'r cynnyrch.\nDywedodd Wendy Martin, Cyfarwyddwr, Safonau Masnach Cenedlaethol: “Mae Ymgyrch CeCe yn ceisio diogelu cymunedau lleol rhag niwed o ganlyniad i fasnachu tybaco anghyfreithlon. Y tu hwnt i effaith sylweddol tybaco ar iechyd pobl, mae masnachu tybaco anghyfreithlon yn aml yn rhan o weithgarwch troseddol gan gynnwys smyglo cyffuriau, masnachu mewn pobl a chynhyrchu alcohol a DVD anghyfreithlon. Mae pris gwerthu bwriedig sigaréts sy'n cael eu hatafaelu yn aml yn hanner cost y tybaco cyfreithlon. Mae hyn nid yn unig yn tanseilio'r gwaith i leihau nifer yr unigolion sy'n ysmygu ond mae hefyd yn effeithio ar fusnesau cyfreithlon.\n“Mae'r ymgyrch yn nodi'r cydweithrediad cyntaf rhwng Safonau Masnach Cenedlaethol a HMRC, ac rwy'n falch bod y chwe mis cyntaf wedi bod yn hynod lwyddiannus er mwyn gwaredu cyfran sylweddol o gynnyrch tybaco anghyfreithlon oddi ar ein strydoedd ac atal y rhai sy'n masnachu’n anghyfreithlon.”\nDywedodd Simon York, Cyfarwyddwr Gwasanaeth Ymchwilio Twyll, HMRC: “Mae Ymgyrch CeCe yn dangos ein hymrwymiad i fynd i'r afael â bygythiad tybaco anghyfreithlon. Mae’n fasnach sy'n costio oddeutu £2.3 biliwn y flwyddyn i drethdalwyr y DU, gan danseilio ein gwasanaethau cyhoeddus allweddol a thalu am nifer o droseddau eraill sy'n niweidio cymunedau, gan gynnwys gynnau, cyffuriau a masnachu mewn pobl.\n“Mae’r rhai sy’n masnachu yn tanseilio busnesau cyfreithlon ac nid ydynt yn poeni pwy yw eu cwsmeriaid, gan gynnwys plant. Mae HMRC a Safonau Masnach yn benderfynol o atal masnachu tybaco anghyfreithlon, fel y dengys y canlyniadau hyn".\nMae HMRC yn annog unrhyw un sydd â gwybodaeth am werthu tybaco'n anghyfreithlon i roi gwybod amdano ar-lein neu drwy ffonio’r Llinell Dwyll ar 0800 788 887.


Mwy o rannau’n dod ynghyd... – Enjoy Swansea Bay - Joio Abertawe\nBydd y dosbarthiadau meistr yn rhan allweddol o’r ŵyl, felly rydym wedi dod â rhai o’r tiwtoriaid gorau ym maes tecstilau i Amgueddfa Abertawe, bob dydd rhwng 10 a 24 Awst. Bydd y dosbarthiadau rhwng 10am a 4pm, yn costio £30 y diwrnod a byddwch yn sicr o dreulio diwrnod arbennig yn dysgu sgiliau newydd ac yn cwrdd â phobl o’r un meddylfryd.\nRydym eisoes wedi gwerthu pob tocyn ar gyfer pedwar ohonynt ond mae rhai dosbarthiadau meistr arbennig yn dal i fod ar gael. Yn ystod y diwrnod agoriadol, sef dydd Gwener 10 Awst, bydd Georgina Newson, aelod o Cwilt Cymru, yn dangos sut i greu lliain sy’n foethus o ran gweadwaith a haenau. Bydd yn defnyddio lliwiau, tynnu lliwiau, stensilio a gwneud marciau, gan bwysleisio technegau y gellir eu defnyddio yn y gegin gartref heb offer drud neu lawer o wagle. Bydd yn defnyddio’r môr fel ‘ysbrydoliaeth’ ond gall y technegau gael eu defnyddio i gyd-fynd ag unrhyw thema neu her.\nAr benwythnos 11 a 12 Awst, bydd Jennifer Collier yn dangos ei sgiliau papur a phwytho arbennig i ni yn yr amgueddfa. Bydd y gweithdy ardderchog hwn yn cyfuno technegau arbrofol nodweddiadol Jennifer â thechnegau brodwaith traddodiadol. Ar y diwrnod cyntaf, byddwch yn creu arwynebau trwy ddefnyddio cwyr, trapio, haenu a gwreiddio ym mhlastigion a phapur. Yn ystod yr ail ddiwrnod byddwch yn dysgu amrywiaeth o dechnegau â llaw ac â pheiriant er mwyn addurno’r gwaith a thrawsnewid pentwr o bapur yn sampleri prydferth. Mae papur yn arwyneb ardderchog i weithio arno a bydd Jennifer yn gwneud i chi feddwl amdano fel arwyneb gwych ar gyfer pwytho.\nGallwch weld gwaith gwych Susie Vickery ddydd Mawrth, 14 Awst. Defnyddiwyd ei phortreadau trawiadol yn ein hysbysebion gan eu bod yn mynnu sylw. Mae Susie wedi bod yn canolbwyntio ar waith datblygu a brodwaith celfyddyd gain dros y deng mlynedd diwethaf, a bydd yn dangos sut i frodio portread o unigolyn trwy ddefnyddio ffotograff o wyneb person. Bydd yn ddiwrnod llawen o bwytho â llaw trwy ddefnyddio hirbwyth er mwyn creu delwedd eiconig.\nBydd yn ddiwrnod o archwilio a defnyddio lliwiau mewn ffordd gyffrous iawn ddydd Mercher, 15 Awst. Mae gwaith ffelt Mary-Clare Buckle yn llawn lliwiau llachar a bydd yn eich helpu i weithio mewn ffordd rydd trwy ddefnyddio cnu, sidan, lliain a ffibrau eraill er mwyn creu panel bach. Gofynna i chi ddod â rhywbeth sy’n eich ysbrydoli chi, yna bydd yn eich helpu i ffurfio’ch cyfansoddiad trwy ddefnyddio technegau ar haenau a chyfuniadau o liwiau a thonau.\nBydd Ruth Norbury yn dangos i’w myfyrwyr sut i greu un o’i hadar arbennig wedi’u pwytho â llaw ar 19 Awst. Mae clochdar y cerrig (Stonechat) yn ddarn ardderchog o gelf tecstilau ac rydym yn siŵr y byddwch yn teimlo bod arweiniad Ruth yn rhoi’r cyfle i chi greu eich campwaith eich hun.\nRydym wedi bod yn ffodus iawn i gael Carol Bartlett ar gyfer ein dosbarthiadau meistr ddydd Mawrth, 21 Awst a dydd Mercher, 22 Awst. Mae’n ymddiddori yn y gorffennol ac mae’n gofyn i ni ddod â llun o’n hanes personol ni fel ysbrydoliaeth. Mae ei sampl hi’n llun o daith gyntaf y teulu i Gernyw ym 1970 wedi’i hail-greu’n ofalus. Bydd yn eich arwain trwy ddewis defnyddiau ac addurnau er mwyn rhoi ymdeimlad traddodiadol i’ch gwaith a bydd yn helpu i wella eich pwytho â pheiriant a’ch pwytho â llaw. Byddwch yn falch iawn o’ch eiddo etifeddol hanesyddol eich hun! Sylwer y byddwn yn derbyn taliadau siec yn unig ar gyfer y newid hwyr hwn (ceir manylion ar wefan y blog) ond gallwch e-bostio contact@swanseafestivalofstitch.co.uk os oes problem.\nBydd ein dosbarth meistr olaf gyda Christine Chester ddydd Iau, 23 Awst. Bydd Christine yn canolbwyntio ar y gwaith dylunio sy’n ein harwain at droi syniadau yn baent neu’n bwythau ar ffabrig. Mae’n defnyddio creigiau a cherrig mân er mwyn dangos amrywiaeth enfawr o batrymau a gweadau i’n hysbrydoli. Yn ystod y diwrnod, trafodir ffyrdd o ddylunio trwy ddefnyddio’ch lluniau o greigiau a cherrig mân, a dulliau er mwyn troi eich dyluniadau’n brintiau ar ffabrig. Byddwch yn dysgu am dechnegau dylunio i’w defnyddio yn y dyfodol a byddwch yn mynd â ffabrig sy’n barod i’w bwytho gyda chi.\nBydd y dosbarthiadau meistr anhygoel hyn yn rhoi’r cyfle i chi ymuno â rhai o artistiaid mwyaf adnabyddus y DU yn Abertawe. Bydd Amgueddfa Abertawe’n cynnal y dosbarthiadau i gyd ac mae’r pris, £30 y diwrnod, yn rhesymol iawn, felly peidiwch â cholli’ch cyfle! www.swanseafestivalofstitch.co.uk


Home > Phen375 > Cael Tra Byddwch Yn Feichiog Ar Phentermine\nCael Er beichiog Ar phentermine\nA ydych yn dal yn cael trafferthion gyda phwysau eich corff a cheisio dod o hyd gwybodaeth am feichiogi tra ar phentermine? Gwelwn y dylech wir yn teimlo anodd dod o hyd yn iawn i golli rhywfaint o bwysau. Mae rhai unigolion yn disgwyl gollwng pwysau i gael pwysau corff ardderchog. Gallwch wneud llawer o ddulliau i gyrraedd. Ymarfer corff a chymryd mewn atchwanegiadau mawr yn y pen draw fod yn un o'r dulliau mwyaf arferol i'w wneud. Serch hynny, weithiau, chi wir yn teimlo dim gwblhau. Yeah, mae'n achosi i chi ychwanegu ac yn cystadlu gyda Phen375.\nMae hyn yn y ffordd briodol i ymweld â'r wefan i gael manylion ynglŷn â chael tra feichiog ar phentermine. Mae ein gwefan yn rhoi nifer o gynhyrchion i golli pwysau. Fel dde yma, bydd Phen375 hyn yn sicr eich bod yn cynorthwyo i ddeall y parod. Disgwyl pwysau perffaith ar hyn o bryd nid yw drafferth ac hefyd freuddwyd mwyach. Gallech mewn gwirionedd yn sylweddoli i gael pwysau rhagorol. Yn sicr, cynnyrch hwn yn y dewis.\nOes gennych chi ddiddordeb pa fath o eitem yn Phen375 hon? Yeah, mae hyn yn gynnyrch adnabyddus a ddefnyddir gan lawer o ferched ar y blaned. Peidiwch byth byth phoeni am ansawdd uchaf. Nid yw'r Phen375 yw'n cael effaith andwyol os ydych yn yfed ei seilio ar rhagnodedig. Rydych yn gwybod, trwy yfed y cynnyrch hwn, gallech gael systematig i gyrraedd pwysau rhagorol. Ar ben hynny, yn union yr hyn sydd gennych i'w wneud? Gallwch fynd i brif safle'r Phen375 hon i gael manylion pwysig a hefyd ynglŷn cael pan fyddwch yn feichiog ar phentermine. Mae'r manylion a fydd yn sicr yn eich helpu i wneud yn siwr hefyd hoffech ei gymryd.\nRydych yn fwyaf tebygol o eisiau gwybod os Phen375 yn ddibynadwy Cymorth colli pwysau? Mae'r llosgwr braster Phen375 ymhlith yr eitemau marchnata blaenllaw heddiw, ac mae'n haeddu meddwl am os ydych yn anelu i ddarganfod yr opsiwn o ddefnyddio tabledi llosgi braster.\nIsod mae diffuant yn ogystal ag adolygiad trylwyr o'r Phen 375 gwresogi elfen braster, yn cynnwys gwirioneddau hanfodol yn ymwneud cydrannau gweithredol Phen375, effeithiau / manteision uniongyrchol a hir-barhaol, yn ogystal â'i anfanteision posibl hefyd. Cynnwys hefyd yn gwirioneddau pwysig iawn am ollwng pwysau a'i fanteision i un o iechyd. Byddwch hefyd yn darganfod tystebau Phen375 go iawn.\nPan fydd pryderon colli pwysau i lawr, yn gwybod llawer ohonom yn union pa mor anodd yn ogystal â irritating y gall fod. Cael pwysau yn y rhan hawdd. Heck, gallwn wneud hynny, hyd yn oed heb geisio! Fodd bynnag gan anelu i gael gwared o bunnoedd dros ben y rhai yn ddioddefaint heriol ac os ydych chi erioed wedi bod o'r blaen ar y ffordd hon, eich bod yn gwybod pa mor heriol yn union ydyw.\nEdrych ar y ffactorau uchod, mae'n syml i weld pam y mae pobl yn cael amser caled colli pwysau i lawr yn ogystal â hyn yn union pam eu bod yn troi at atchwanegiadau colli pwysau. Mae nifer o'r math yma o eitemau yn y farchnad ac eto nid yw pob yn eu gweithio. Os ydych wir eisiau i lawr slim, mae'n rhaid i chi roi cynnig Phen375.\nAr gyfer y rhai sydd yn amheus o rai Phen375 rip-off oherwydd y sylwadau negyddol gallent fod wedi darllen am ar-lein, dim ond yn edrych ar y cydymffurfio â'r cynhwysion actif deall pam Phen375 yw'r cynnig dilys. Gydag unrhyw lwc, bydd hyn gwerthusiad Phen375 yn sicr yn gollwng rhywfaint o oleuni i mewn i adroddiadau o'r fath.\nMae'r cynhwysion actif Phen375 cael eu gwneud o gyfansoddion o ansawdd fferyllol yn ogystal â gwneud yn FDA fferyllol wedi ymuno labordai fel eich bod yn cael eu sicrhau o ddiogelwch a diogeledd yn ogystal ag ansawdd uchaf y cynnyrch.\n1,3-Dimethylpentylamine Hydrochloride-- Mae'r cyffur yn gwella gyfradd metabolig eich corff, a fydd yn gymorth ichi o ganlyniad, toddi calorïau gyflymach, felly byddwch yn colli pwysau.\n1,3,7-Trimethylxanthine-- Mae'r cynhwysyn yn helpu eich corff defnydd o fraster yn effeithiol. Mae'n annog eich corff corfforol i wneud defnydd o fraster fel ynni, felly byddwch yn slim i lawr ac mae hefyd yn dal i deimlo egnïol. Mae'n un modd driciau eich ymennydd i feddwl bod eich stumog yn llawn ar hyn o bryd.\nCapsaicin-1.12-- Mae'r gydran hon yn bodoli mewn nifer o fwydydd poeth yn ogystal â cynorthwyo rheoli tymheredd y corff corfforol. A dweud y gwir, mae'n codi tymheredd eich corff corfforol felly gallai doddi calorïau gyflymach hyd yn oed os ydych ond yn eistedd wrth eich desg drwy gydol y dydd.\nSympathomimetic Amine-- Mae'r gydran hon yn annog eich corff i gynhyrchu norepinephrine, cemegyn, a fydd yn gwella eich cyfradd fetabolig, yn ogystal â defnyddio'n iawn celloedd braster.\nEurycooma Longifolia-- Gallai hyn cynhwysyn gweithredol gyd-naturiol yn rhoi'r gorau i golli meinwe màs cyhyr, ynghyd â braster toddi chymorth.\nL-Carnitine-- Mae'r cynhwysyn gweithredol yn gwneud braster yn sicr y byddwch yn ei ddefnyddio yn mynd yn syth i mewn i'r llif gwaed yn hytrach na chael eu cadw yn y corff corfforol.\nCynhwysion actif eraill a geir yn Phen375 yn cynnwys: Calsiwm carbonad, Coleus Forskolii Origin Addysg Gorfforol, a Denrobium Nobile Detholiad.\nMae llawer o bobl mewn gwaith heddiw yn anelu at golli pwysau, mae rhai hefyd yn troi at dechnegau peryglus er mwyn gwneud hynny. Fodd bynnag, nid yw pob person sy'n bwriadu slim i lawr mewn gwirionedd deall pam ei bod yn angenrheidiol a beth yw ei effeithiau yn mewn pryderon i'w hiechyd a'u lles. Isod mae rhai o fanteision mwyaf hanfodol o adael pwysau:\nBygythiad Gostwng Datblygu Heart problem-- pwysau gormodol ymysg yr elfennau fygythiad sylweddol o drawiad ar y galon, sy'n cael ei hystyried yn ymhlith y tri lladdwyr mud top heddiw. Lleihau pwysau (yn ogystal â chynnal 'i off) lleihau'r bygythiad o greu problemau coronaidd, rhydwelïau hy blocio, cnawdnychiant, ac ati Mae hyn yn benodol wir yn achos y rhai sydd â chofnod o drafferthion y galon yn y teulu yn sylweddol.\nCamau ataliol yn erbyn Kind 2 Diabetes-- Yn union fel pan fydd yn dod i glefyd y galon, bod dros bwysau a allai achosi math 2 Materion diabetig, a allai arwain at amrywiaeth o anawsterau mawr eraill.\nGallai Teimlo'n Hwb Hunan a Cael problemau Hunan-confidence-- gyda materion phwysau cymryd ei doll nid dim ond y corff, ond hefyd ar hyder unigolyn. Byddai colli off bunnoedd dros ben yn sicr yn cael effaith dda ar hunan-barch un yn ystyried bod edrych yn dda yn gyson yn gwneud i berson deimlo'n wych.\nHwb Cyfanswm Ansawdd o- fyw Cyflawni un o bwysau ardderchog bob amser yn addas gan ei fod yn galluogi'r corff corfforol i weithredu ar lefel ddelfrydol .\nPhen375 yn atodiad llosgi braster synthetig pur 100%, ystyron hynny nad yw'n cynnwys unrhyw beth nad yw'n dod o hyd mewn gwirionedd o ran natur.\nMae hefyd yn gweithio fel suppressant archwaeth. Mae wedi cynorthwyo unigolion gollwng pwysau yn brydlon ac yn ddiymdrech, colli pwysau cyfartalog y gallwch ei ragweld yw 10 bunnoedd mewn 2 wythnos a hefyd ar yr union leiaf 20-25 pwys yn 6 wythnos.\nYn wahanol i'r phentermine poblogaidd, Mae hyn yn 100% llosgwr braster yn effeithlon cyfreithlon ac a gymeradwywyd gan y FDA hefyd sy'n darparu, cyflym tabled colli pwysau cryf pwerus mewn cynhwysydd.\nMae'n gwneud defnydd o un o'r fformiwla llosgi braster mwyaf effeithiol o gydrannau hollol naturiol a hefyd bur sy'n cael eu dangos i fod yn effeithiol, Bydd yn codi eich proses metabolig yn bennaf a gostwng galluoedd y corff corfforol i storio braster ddiwerth ac mae hefyd yn rhoi hwb i allu'r corff corfforol yn i doddi'r cronfeydd wrth gefn o fraster yn brydlon.\nEr bod hyn yn newyddion gwych, y newyddion gorau yw y gallwch golli 3-6 bunnoedd yr wythnos gan ddefnyddio bilsen hon heb unrhyw fenter gwbl. Mae'n eich galluogi i leihau pwysau hefyd gyflymach ac yn haws fel y gwelwch mewn gwerthusiadau Phen375. Mae hyn yn wych o ystyried bod pan fyddwch yn cyrraedd eich targed gallech roi'r gorau i ddefnyddio ei.\nNid oes llawer o pils diet regimen allan yna sydd wedi cael mewn gwirionedd mor niferus canmol fel Phen375. Bydd llawer ohonynt yn gweithio ar y dechrau, fodd bynnag, yn y pen draw i chi fynd yn ôl yr holl bwysau yr ydych wedi sied mewn gwirionedd. Fodd bynnag Phen 375 yn amrywiol. Mae'n cynorthwyo chi slim i lawr yn barhaol, cyn belled â'ch bod yn cadw diet iach a hefyd ffordd o fyw.\nI'r dde yma yn syml sawl un o'r prif resymau y mae'n rhaid i chi gael Phen375:\nPhen375 yn rhad ac am ddim-risg. Nid oes unrhyw gydrannau niweidiol oedd yn y cynnyrch hwn. Yr hyn yr ydych yn cael yn elfennau sydd naill ai'n fel arfer yn digwydd yn y corff corfforol neu fel arfer yn tyfu yn ein lleoliad a thrwy hynny absenoldeb sgîl-effeithiau peryglus.\nPhen375 yn effeithiol. Dim ond yn cymryd agf edrychwch ar y Phen375 llawer yn gwerthuso ar-lein a hefyd byddwch yn gwybod yr eitem hon yn wir yn gweithio. Pe bai'n syml sgam Phen375, yna byddech yn darllen problemau yn hytrach. Fodd bynnag nid oes, pan ydych yn astudio am yr eitem hon, rydych yn debygol o ddod ar draws gwerthusiadau cadarnhaol.\nPhen375 yn gost-effeithiol. O'i gymharu â chynhyrchion diet amrywiol eraill yn y farchnad, Phen375 yn hawdd ar y boced. Edrychwch ar eu cynlluniau a restrir isod:\n2 cynwysyddion (60 tabiau gyflawn) yn gosod chi yn ôl $ 138.90\nPan fyddwch yn cael y fargen pecyn 4 poteli, byddwch ond yn buddsoddi tua $ 3.80 bob dydd (2 tabiau bob dydd). Ni ddylai unrhyw fuddsoddi cyllidebau di-ri yn syml i gael y corff ydych yn ei ddymuno. Dim rhaid i fuddsoddi ffortiwn ar Lipo. Am ddim ond $ 3.80 y dydd, gallwch gael y corff mewn gwirionedd yn eich wedi dychmygu erioed!\nFelly, beth ydych chi'n aros amdano? Dim ond yn ymweld â safle awdurdodau Phen375 a chael yr hyn yr ydych awydd. Peidiwch byth â tynnu i gyrraedd eich ddychmygu cael pwysau addas. Cyn gynted ag y byddwch yn cael ac yn bwyta cynnyrch hwn, mor gyflym y byddwch yn sicr o gael ymddangosiad hyfryd. Yn sicr Byddwch yn gweld yn union sut y bydd y cynnyrch yn sicr yn eich helpu chi. Olaf. Diolch yn fawr am ymweld â'r safle hwn i chwilio am y wybodaeth am gael pan fyddwch yn feichiog ar phentermine.\nPhentermine A Xanax Chyfuniad\nDdeddfau Phentermine Yn Ohio\nClinigau Phentermine Las Vegas Nv\nColli Pwysau Phentermine GLENDALE Az\nColli Pwysau Phentermine Cyn Ac Ar ôl\nColli Pwysau Cyffuriau Fel Phentermine


Y Pregethwr 7 (BNET) - Bible Society\nY Pregethwr7 BNET\nDoethineb i fyw\n1“Mae enw da yn well na phersawr drud,”\na'r diwrnod dych chi'n marw yn well na dydd eich geni.\n2Mae'n well mynd i gartref lle mae pawb yn galaru\nnag i dŷ lle mae pawb yn cael parti.\nMarw fydd y diwedd i bawb,\na dylai pobl ystyried hynny.\n3Mae tristwch yn well na chwerthin –\ner bod tristwch ar yr wyneb, gall wneud lles i'r galon.\n4Mae'r doeth yn meddwl am ystyr marwolaeth,\nond ffyliaid yn meddwl am ddim ond miri.\n5Mae'n well gwrando ar y doeth yn rhoi cerydd\nnag ar ffyliaid yn canu eich clodydd.\n6Oherwydd mae sŵn ffŵl yn chwerthin\nfel brigau yn clecian wrth losgi dan grochan.\n7Mae gormesu'n gwneud i'r doeth edrych fel ffŵl,\nac mae breib yn llygru barn pobl.\n8“Mae gorffen rhywbeth yn well na'i ddechrau,”\nac “Mae amynedd yn well na balchder.”\n9Paid gwylltio'n rhy sydyn;\ngwylltineb sydd yng nghalon ffyliaid.\n10Paid gofyn, “Pam oedd pethau gymaint gwell ers talwm?”\nDydy'r rhai doeth ddim yn meddwl felly.\n11Mae doethineb, fel etifeddiaeth, yn beth da\nac yn fanteisiol i bob person byw,\n12oherwydd mae doethineb, fel arian,\nyn gysgod i'n cadw'n saff.\nOnd mantais doethineb ydy hyn:\nmae doethineb yn cadw'r doeth yn fyw.\n13Ystyriwch bopeth mae Duw wedi'i wneud! Pwy sy'n gallu sythu beth mae e wedi'i blygu? 14Felly mwynhewch fywyd pan mae pethau'n mynd yn dda; ond pan mae popeth yn mynd o'i le, cofiwch hyn: Duw sydd tu ôl i'r naill a'r llall, felly all neb wybod yn iawn beth fydd yn digwydd yn y dyfodol.\nCwestiynau anodd bywyd\n15Yn ystod fy mywyd llawn penbleth, dw i wedi gweld y cwbl: rhywun sy'n ffyddlon i Dduw yn marw'n ifanc er ei holl ddaioni, a rhywun drwg yn cael byw'n hir er gwaetha'i holl ddrygioni. 16Paid bod yn rhy siŵr ohonot ti dy hun, dy fod yn berson cyfiawn a doeth, rhag i ti gael dy siomi! 17A phaid rhoi dy hun yn llwyr i ddrygioni ac ymddwyn fel ffŵl. Pam ddylet ti farw cyn dy amser? 18Y peth gorau i'w wneud ydy dal gafael yn y naill gyngor a'r llall, oherwydd mae'r person sy'n parchu Duw yn osgoi'r ddau eithaf.\n19“Mae doethineb yn rhoi mwy o rym i rywun\nna deg o lywodraethwyr mewn dinas.”\n20“Does neb drwy'r byd i gyd mor gyfiawn\nnes ei fod yn gwneud dim ond da, a byth yn pechu.”\n21Hefyd, “Paid cymryd sylw o bopeth sy'n cael ei ddweud,\nrhag i ti glywed dy was yn dweud pethau drwg amdanat ti!”\n22Oherwydd mae'n dda i ti gofio dy fod ti dy hun\nwedi dweud pethau drwg am bobl eraill lawer gwaith.\n23Ceisiais ddefnyddio fy noethineb i ddeall y cwbl, ond methu cael atebion. 24Mae'n anodd deall popeth sy'n digwydd – mae'r pethau yma yn llawer rhy ddwfn i unrhyw un ddarganfod yr atebion i gyd.\n25Dyma fi'n troi fy sylw i astudio ac ymchwilio'n fanwl i geisio deall beth ydy doethineb, a pha mor dwp ydy drygioni, ac mor wallgof ydy ffolineb. 26Dw i wedi darganfod mai peth chwerw iawn ydy'r wraig7:26 Yn Diarhebion 5—9 mae "gwraig" yn ddarlun o ddoethineb a ffolineb. Mae'n bosib fod "gwraig" yma hefyd yn ddarlun o ffolineb. sydd fel magl heliwr, yn rhwydo dyn, a'i breichiau amdano fel cadwyni. Mae'r dyn sy'n plesio Duw yn llwyddo i ddianc o'i gafael, ond mae'r un sy'n pechu yn cael ei ddal ganddi. 27Dyma'r casgliad dw i wedi dod iddo, meddai'r Athro – wrth geisio deall y cwbl o dipyn i beth: 28(Dw i wedi bod yn ymchwilio iddo'n gyson, ond heb eto gael ateb digonol, fel maen nhw'n dweud, “Cefais ddim ond un dyn mewn mil, ond dw i ddim wedi darganfod gwraig yn eu plith nhw o gwbl.”) 29Yr un casgliad dw i wedi dod iddo ydy hwn: gwnaeth Duw y ddynoliaeth yn gyfiawn, ond maen nhw i gyd wedi dilyn pob math o syniadau.